open-index/open-wikipedia-markdown huggingface dataset:
AKB48相關作品

呢篇文主要收錄日本女子偶像團體AKB48嘅相關作品。

## 音樂作品
### 唱碟
#### 大碟

2010新版本 *[[Set List: Greatest Songs 2006–2007#Set List: Greatest Songs 完全盤 (Re-release CD)|Set List: Greatest Songs 完全盤]]*

#### 精選

#### 劇場公演唱碟

### 單曲


AKB48嘅運營公司獨自發行。


### 其他上榜歌曲


 RIAJ Digital Track Chart was established in April 2009 and cancelled in July 2012.
 "Sugar Rush" peaked at number 11 on Billboard Japan Hot Animation chart.


## 影像作品
### 演唱會

### 電影

### 電視節目
#### AKB48神TV

#### 周刊AKB

#### AKB和××!

#### AKB-級美食家運動場

#### 電視劇

#### AKB0048

#### AKB子兔道場

#### 其他

## 書籍

### 新聞
* 月刊AKB48團體新聞（2011年12月16號 - 、日刊運動新聞社） - 每月第3個星期五發行

### 寫真集

### 日曆

### 漫畫

### 學習參考書
# AKB48小学国語（2011年8月30號、學研教育出版）ISBN 978-4053034939
# AKB48小学算数（2011年8月30號、學研教育出版）ISBN 978-4053034946 
# AKB48中学国語（2011年8月30號、學研教育出版）ISBN 978-4053034625 
# AKB48中学理科（2011年8月30號、學研教育出版）ISBN 978-4053034632 
# AKB48中学数学（2011年8月30號、學研教育出版）ISBN 978-4053034618
# AKB48中学英語（2011年8月30號、學研教育出版）ISBN 978-4053034601
# AKB48中学社会（2011年8月30號、學研教育出版）ISBN 978-4053034649

### 雜誌、新聞連載
* B.L.T.（東京新聞通信社） - 「AKB48 CATCH THE DREAM!!」連載。
* 周刊Playboy（毎週星期一、集英社） - 「AKB48の梦叶ボイス」連載。
* BIG ONE GIRLS（2009年2月27號 - 、近代電影社） - 「AKB48のマイフェバ☆」連載。 
* FLASH（2010年2月 - 、光文社） - 「AKB48を追っかけ队ッ」連載。
* FRIDAY（2010年2月5號 - 、講談社） - 「AKB48 友撮」連載。
* UP to boy（2010年4月23號 - 、WANI BOOKS） - 「AKB48おひ之り様」連載。
* 周刊少年Sunday（小學館）
**AKB48の超人生相談 レスQ学園 あなたのお悩み大募集!!（2010年4月28號 - 時期不詳）
**AKB48神占い（2011年6月29號 - ）
* 日刊体育（日刊体育新聞社）
**AKB48総選挙マニフェスト（毎日朝刊＜總選舉告示〜開票前日＞、2010年・2011年・2012年）
**AKB48 Diary（毎日朝刊、2011年1月24號 - ）
* 周刊YOUNG JUMP（集英社）  
**AKB48当番連載 ぐるぐる4（2010年8月19號 - 3月） - 北原・指原・柏木・渡辺麻交代連載。
**AKB48当番連載（2011年4月 - ） - 成員交代連載。
* BOMB（2010年10月9號 - 、Gakken Publishing） - 「AKB48ステーション」・「GO!AKIBA」連載。
* 月刊ENTAME（2011年8月30號 - 、徳間書店） - 「AKB48月替わりInterview」連載。
*TV Station（2012年1月 - 、DIAMOND社） - 「AKB48最新トピックス」連載。
*an・an（2012年6月6號 - 、MAGAZINE HOUSE） - 「AKB48 HOW DO I LOOK? スナッププリンセス」連載。
*读卖新聞（讀賣新聞社）
**AKB48の私服サプライズ（每月第1個星期四夕刊、2009年10月 - 2012年8月）
**私を変えた〜東京ドームへの道（短期集中連載、2012年8月3號・10號・17號）
**AKB日記帳（每月第1個星期三夕刊、2012年10月 - ）

; 過去連載
* （隔週星期二、講談社） - 每期编辑在2-3页的特集「AKB48虎の巻」中。在东京附近的有名的書店、便利店、AKB48剧场等地能买到。
* （2009年1月 - 2010年3月、FACTRY） - 「AKB48の基础から学ぶダンスミュージック48手」連載。
* Ribon（2010年1月号 - 時期不詳、集英社） - 「AKB48の私立ミラク儿アイド儿学园りぼん校」連載。
* （2010年6月16號 - 2012年4月4號、） - 「AKB48まで48センチ。」連載。
* 周刊朝號（2010年10月5號 - 、） - 「AKB48写真馆」・「AKB48リレーインタビュー」連載。
* 小说宝石（2010年12月21號 - 、光文社） - 「梅佳代が拍摄、○○」连载。※○○成员刊載
* 讀賣新聞（2010年3月 - 4月、讀賣新聞社） - 挑戰25學園連載。
* 周刊Young Magazine（2011年4月19號 - 時期不詳、講談社） - 「YM7のやっぱり負けられない!」YM7嘅成員每周交替連載。
* 日刊ゲンダイ特別版AKB48（2011年6月1號 - 12月28號、日刊現代） - 「スペシャルインタビュー」隔週星期三連載。

### 樂譜本

## 遊戲
#Ponjan AKB48（2010年12月4號、Bandai）
#與AKB1/48 偶像戀愛的話…（2010年12月23號、NBGI）
#與AKB1/48 偶像在關島戀愛的話… 2011年10月6號、NBGI）
#AKB48ステージファイター（社交遊戲、2011年10月25號配信開始、GREE）
#AKB48+Me （任天堂3DS用、2012年10月25號、角川遊戲）
#KYORAKU合集 Vol.2「ぱちんこ必殺仕事人4」（PlayStation 3用、2012年11月15號、京樂產業控股）
#AKB1/149 戀愛総選挙（PSP、PS Vita用、2012年12月20號、Bandai）
#AKB0048 ギャラクシーシンデレラ（社交遊戲、2013年1月17號配信開始、GREE）
#AKB48之野望（社交遊戲、2013年1月30號配信開始、GREE）
#水手服殭屍～AKB48 機台版～（セーラーゾンビ ～ AKB48 アーケード・エディション ～）（2014年4月、Bandai）
#AKB48終於推出官方音樂遊戲了。（音樂遊戲、2014年5月7號配信開始、S&P）

## 參考
雷洋 (四川)

**雷洋**（；；）係中國大陸嘅女演員，四川成都人，拍過《淑女之家》同《戴流蘇耳環的少女》兩部電視劇而出名。

## 連出去
*雷洋个人资料 爱剧情

洋
類:四川人
類:中國女演員
羅美珍

**羅美珍**（；）係中國嘅一位超級人瑞，廣西河池巴馬縣嘅瑤族人，佢喺2010年～2013年春末夏初時期，排喺中國十大壽星排行榜嘅第一。佢所在嘅巴馬縣就因為以「長壽」嘅名義同空氣清新而出名。

羅美珍喺2013年6月4號過身，死因係自然死亡。雖然中國大陸有關權威政府驗證過，佢足足生存咗127年9個月又16日，但健力士世界紀錄未記低佢嘅長壽紀錄，係因為佢出世嗰時未有出世紙證明。

## 註同攷
;註

;攷

美珍
類:廣西人
類:中國超級人瑞
唐貝詩

**唐貝詩**（；，），係香港女藝人，而家係 J Love Entertainment旗下藝人。佢係1982年香港小姐季軍寇鴻萍嘅大女，阿爸係「70年代機械大王」唐全個仔唐基華，而佢契媽係藝人鄭裕玲。佢有一個妹唐貝欣。

2023年榮獲了香港產業大獎頒發「2023年香港健康藝人」的殊榮。

## 簡歷
唐貝詩喺英國倫敦瑪麗王后大學讀書，參加過舞台劇演出，畢業之後一心打算喺香港娛樂圈發展，到2015年佢簽約中國3D數碼娛樂，頭一個演出嘅電影作品係喺2016年電影《導火新聞線》入面扮記者角色。

除積極練歌同跳舞外，為進修演技，喺2015至2016年間，先後參加黃秋生、甄詠蓓同鍾景輝等多位戲劇大師學戲，Lydia曾經將演技練習片段上載社交媒體，俾唔少網民讚佢演技出色。。

2015年亞洲興起直播熱潮，Lydia喺直播平台「17」擁有超過500萬Fans讚好，總讚好超過3.8億，app內排名更喺全球排頭5名，人氣急升。特長游水、空手道、溜冰、瑜伽、唱歌、彈琴、單板同雙板滑雪

2018年到北京電影學院繼續進修。

Lydia好鍾意食健康嘅食物，2022年讀咗香港大學專業進修學院嘅「營養學高等文憑」。佢喺Instagram同YouTube度分享好多有關健康飲食嘅post，開始吸引咗唔同嘅健康品牌合作，變成新一代嘅「健康飲食KOL」。同年佢仲設計咗一份健康餐單俾「渝味曉宇」連鎖火鍋店，仲做佢哋嘅代言人，好多廣告喺全港十幾個地鐵站見到。同年佢仲榮獲咗香港產業大獎頒發嘅「2023年香港健康藝人」獎項。

## 演出作品
### 電影

### 舞台劇

### 電視劇

### 登台演出

### 綜藝節目

### 網絡電視劇

### 慈善大使

### 廣告代言

## 事件
唐貝詩喺2010年曾經話佢訂咗盆景貓，雖然之後話係講笑，但已經被好多人鬧爆。

## 參考

## 出面網頁
*
*
*
*
藍田瑤族風情園

，又嗌，係中國廣東惠州嘅一間公園兼旅遊區，2009年4月30號開園，位置喺藍田瑤族鄉，244省道嘅226.6km標記位。佢係珠三角地區唯一、廣東最大嘅少數民族鄉，又係惠州地區唯一嘅瑤族鄉。

## 註

## 連出去
* 惠州龙门蓝田瑶族风情旅游区 惠州旅游网
* 惠州蓝田瑶族风情园介绍 惠州旅游网

類:惠州公園
類:惠州旅遊景點
類:龍門
甘瓌

**甘瓌**（瓌讀貴，；），巴郡臨江人（而家重慶忠縣），係三國東吳人，係吳國將領甘寧嘅仔。

喺佢老豆甘寧死咗後，由於佢犯罪，罰佢流放去會稽，之後無耐就死咗。

## 參攷資料
*

類:重慶人
類:三國人
瓌
無比膏

**無比膏**（；；）係日本池田模範堂出嘅一隻外用藥膏，標榜有止痕同消腫嘅功效，有效成份包括薄荷醇、水楊酸甲酯同樟腦。呢隻藥膏1925年發明，1931年改配方用到依家。除咗日本之外，呢隻藥膏喺港澳星馬都算流行。

## 睇埋
*無比滴

## 參考
駱文捷

**駱文捷**（，）係香港無綫電視嘅前新聞從業員，做過互動新聞台主播。

## 簡歷
駱文捷畢業於香港培道中學，大學讀香港城市大學文學士，主修語言學同語言科技。。

2009年大學畢業後，駱文捷做過香港有線電視有線娛樂新聞台主持，之後2011年入職亞視新聞做記者同主播，再喺2012年轉投Roadshow負責資訊性節目同網站有關嘅新聞內容。

2013年12月，駱文捷轉投無綫新聞，做無綫新聞台同無綫互動新聞台主播，間中兼任《中華掠影》節目主持。

2015年，駱文捷開始主持新聞提要同天氣報告，並喺2016年開始做《星期日香港早晨》主播。佢喺2017年7月28號離職。

## 搞笑嘢
2017年1月8號，駱文捷喺報一單國際新聞嗰時食螺絲，唔小心將墨西哥城市瓜達拉哈拉講成聽落似粗口嘅「瓜達啦閪啦」。

## 參考

類:前無綫電視新聞報導員
景嶺書院

**景嶺書院**（**King Ling College**）係香港一間政府津貼男女中學，喺新界將軍澳林盛路一號，由景嶺教育文化基金會喺1994年創辦，創辦人係人人書局老闆兼九龍樂善堂一九九二年度主席余鑑明先生，校監係一九九九及二千年度主席余啓繁。
神奇小子 (搞清楚)

**[[神奇小子]]**通常講緊日本漫畫作品，重可以係：
*傅家俊，綽號「神奇小子」嘅香港桌球手
*曹星如，綽號「神奇小子」嘅香港西洋拳手
藍田瑤族鄉

係中國廣東惠州龍門北部嘅民族鄉，係惠州唯一嘅少數民族鄉。鄉政府駐藍田圩。藍田面積132.2平方公里，2019年人口有1萬1408人，其中瑤族人約有9800人，佔總人口85.9%，係廣東少數民族人口佔比最高嘅民族鄉，有漢族人，主要係新豐江水庫嘅移民。

## 地理
藍田位於廣東中部、惠州北部，東、北面係韶關新豐，南面係龍田，西面係地派同密溪國營林場，有省道244支綫穿過，離新豐縣城30公里，離龍門縣城15公里。面積132.2 km²，其中山林面積24萬畝，耕地面積1萬339畝。

藍田多山，地勢北高南低，海拔500米以上嘅山峯有15座，最高係寒山頂，海拔956.8米。氣候有明顯山區特點，年均溫19.5℃，最高月均溫34℃，最低月均溫5℃，年均降水量2100毫米。氣候同水土特別啱中亞熱帶針闊混交林、純針葉林生長，所以林業興旺。

鄉內有藍田河自西北向西南流過，注入天堂山水庫。當地土質屬酸性赤紅壤，農業條件比較差。

## 史

藍田嘅名出自當地出產蓼藍，呢種植物可以用去做藍色染料，後來形成咗墟市。明清嗰陣，呢度屬龍門縣長沙鄉西林都，叫**上建洞**（）；民國時，設龍門縣第五區，又叫**上建區**。

藍田瑤族鄉喺1987年1月成立，係惠州唯一嘅民族鄉。藍田嘅瑤族人有悠久歷史，有苗瑤語系民族嘅共同點，但同連南嘅八排瑤唔同，亦同粵北嘅過山瑤唔同。當地有唔同其他瑤族地區嘅風俗，比如有舞火狗、男女對歌、唔落夫家、月月都有節、「接亞公」嘅峒主爺崇拜。相傳第一任峒主係食狗奶大嘅，所以當地人喺以前係禁食狗肉嘅，因爲狗係當地人嘅崇拜物，而家先有啲漢族移民會食狗肉。佢哋嘅民族舞「舞火狗」曾經獲得中國全國民族舞蹈金獎。

中共建政後，設爲龍門縣第三區嘅**藍田鄉**，喺1958年，成立燎燃人民公社，轄境包括而家藍田、龍田、龍城呢三個鄉鎮，又叫龍城公社。直到1961年成立**藍田公社**，轄上東、藍田、新星、到流4個大隊，1983年11月改成**藍田區**，1986年12月12號省政府批準後，成立藍田瑤族鄉，初時轄上東、到流、大份、小洞、藍田、新星、社前7個管理區，到第年1月正式設立。

## 經濟
2014年，藍田GDP達2.87億元人民幣，同比增長9.5%；工業總產值8201萬元人民幣，農業總產值17248萬元人民幣。一般財政預算收入835萬元人民幣，農村居民人均純收入10601元，比上年增長16.1%。

## 政區
藍田轄1個社區、7條村。
*社區：藍田瑤族鄉
*村：上東、到流、新星、藍田、紅星、小洞、社前

## 攷
胃仙U

**胃仙U**（），中國大陸非珠三角地區又名**維仙優**（），係日本滋賀縣製藥出嘅一隻胃藥藥丸，標榜有醫胃潰瘍、十二指腸潰瘍同胃酸過多嘅功效，有效成份包括氯化甲硫氨基酸、氫氧化鋁同氫氧化鎂。呢隻藥膏主要喺港澳、臺灣、中國大陸、星馬賣。

廣東嘅珠三角地區喺1990年代中葉，因為電視廣告成日賣呢種藥而出名，之後一直傳遍成個中國大陸。2000年，廠商為咗遵循中華人民共和國衛生部嘅藥品監督管理規定，先至將藥品改名做「維仙優」，但港澳同珠三角地區賣嘅「胃仙U」一直廣為人知而未改名。

## 參考

## 網址
*建豐胃仙U有限公司： 香港，大陸
娥羅納英

**娥羅納英**（**Oronine**），全名**娥羅納英H軟膏**，舊時叫**娥羅納英藥用雪花膏**，係日本大塚製藥出嘅一隻外用藥膏，標榜有醫爆拆、凍瘡、輕度刀傷、粉刺、輕度火傷、乾性香港腳嘅功效，有效成份包括洗必泰葡萄糖酸脂（Chlorhexidine Gluconate）。
## 參考
龍門鐵泉

**龍門鐵泉**（；），又嗌**龍門温泉**（），係中國廣東惠州嘅温泉，喺龍門縣龍田鎮田美熱水鍋村入面，244省道嘅K233+212標記位，有「亞洲第一泉」嘅稱呼。

佢主要有亞洲最大嘅温泉康樂中心、中國內地最大嘅山水園林温泉嘅特色而出名。尤其係黃金蒸氣浴同珍稀黃金湯泉，唔單止喺中國大陸係獨一無二，甚至喺成個東亞同東南亞都好少見。廣東最大嘅温泉仿海浪衝浪都座落響呢度。

## 攷

## 出面網頁

* （正式）
* （7usz）
* （tiequan.cc）

類:廣東温泉
類:惠州旅遊景點
類:龍門
龐柔

**龐柔**（；），南安狟道人（而家甘肅武山），係跟從三國中蜀漢嘅人，佢嘅堂細佬係龐德，追隨嘅係曹魏。

原本佢哋堂兄弟追隨舊主馬超，但後來馬超畀曹操打沉咗，於是佢哋兩個跟馬超投靠咗漢中嘅張魯。後來馬超覺得跟唔落張魯，於是又投靠咗劉備，龐柔就跟住馬超去咗蜀漢集團，反而佢嘅堂細佬龐德留咗喺漢中，後來曹操打敗張魯，龐德就轉跟咗曹操。

樊城之戰時，龐德同關羽作戰，當時魏軍諸將唔信得過龐德，因爲龐德嘅堂兄龐柔就喺敵方佔據嘅漢中度，驚龐德會反骨。於是龐德話到明佢誓死追隨曹魏。後來樊城之戰龐德輸咗，畀關羽俘獲，關羽亦都以佢堂兄龐柔喺蜀漢度爲由，要佢投降，但龐德反而鬧關羽，於是畀關羽殺咗。

## 參攷資料
*

類:甘肅人
類:三國人
柔
嘉樂庇總督大橋

**嘉樂庇總督大橋**（）又叫做**嘉樂庇大橋**，一般啲人會嗌佢做**澳氹大橋**、**舊澳氹大橋**、**舊大橋**又或者係**舊橋**；係澳門第一條由澳門半島去氹仔嘅跨海大橋，亦係當時葡萄牙「十大建設工程」之一。大橋由澳門半島葡京酒店對開嘅地方一直起到氹仔小潭山北側。

## 背景
大橋由1970年6月開工，1974年10月正式通車。大橋全長2,569.8米，闊9.2米，雙線來回行車。大橋中間突起，最高地方距離海平面三十五米。開嗰陣曾經係世界最長嘅跨海鋼筋水泥橋，令到澳門半島同氹仔終於唔使靠渡輪來往，可以用車通行。而大橋名係以當時第121任嘅澳門總督嘉樂庇嚟改名，但係一般會嗌佢做**舊大橋**、**澳氹大橋**又或者係**舊澳氹大橋**。

嘉樂庇總督大橋上面設有雙線來回馬路，初期只係畀輕型汽車嚟行同向過橋嘅車收過橋費，後嚟響1976年根據「第12/76/M號法令」取消咗。

後來隨住賭權開放同社會發展，澳門機動車輛數目不斷增加，所以當局趁住亞馬喇迴旋處重整工程嗰時，響2005年4月8號開始暫時封橋半年嚟進行維修工程同臨時交通管制，之後只係畀巴士、的士同緊急車輛嚟行，土地工務運輸局響2007年4月2號宣佈再將管制延長半年去到同年10月5號，並響同年4月5號開始畀返人行，但係行嘅方向要同車行方向相反，而只係畀巴士、的士同緊急車輛嚟行嘅管制就一直延長到而家。

## 管理
大橋而家係受到《嘉樂庇大橋、友誼大橋及引橋規章》管制。

## 交通
經嘉樂庇總督大橋來回嘅巴士線：
第一航空

**第一航空**（First Air）係加拿大一間航空公司。

## 出面網頁
*官方網站

類:加拿大航空公司
陽翼航空

**陽翼航空**（Sunwing Airlines）係加拿大一間航空公司。

## 出面網頁
*官方網站

類:加拿大航空公司
加拿大北航空

| data25     = 加拿大亞伯達省卡加利
| label29    = 業務地區
| data29     = 西北地區 (加拿大)同努那活
}}

**加拿大北航空**（Canadian North）係加拿大一間航空公司。

## 出面網頁
*官方網站

類:加拿大航空公司
加拿大越洋航空

**加拿大越洋航空**（Air Transat），簡稱**越洋航空**，係加拿大一間航空公司，總部喺魁北克滿地可。

## 出面網頁
*官方網站

## 攷

類:加拿大航空公司
哥倫比亞航空

**哥倫比亞航空**（Avianca）係哥倫比亞一間航空公司。

## 出面網頁
*官方網站

類:哥倫比亞
藍色巴西航空

**藍色巴西航空**（Azul Linhas Aéreas Brasileiras）係巴西一間航空公司。

## 出面網頁
*官方網站

類:巴西公司
高爾航空

**高爾航空**（Gol Linhas Aéreas Inteligentes）係巴西一間航空公司。

## 出面網頁
*官方網站

類:巴西公司
阿根廷航空

**阿根廷航空**（Aerolíneas Argentinas）係阿根廷一間航空公司。

## 出面網頁
*官方網站

類:阿根廷
城捷航空

**城捷航空**（CityJet）係愛爾蘭一間航空公司。

## 出面網頁
*官方網站

類:愛爾蘭航空業
巴拿馬航空

**巴拿馬航空**（Copa Airlines）係巴拿馬一間航空公司。

## 出面網頁
*官方網站

類:巴拿馬
墨西哥航空

**墨西哥航空**（，簡稱：**墨航**）係墨西哥第一間航空公司，亦係全球歷史第三耐嘅航空公司（次於荷蘭皇家航空同埋澳洲航空）。喺2010年停飛之前，墨西哥航空喺國內嘅主要競爭對手係墨西哥國際航空，但呢兩間公司喺多條航線會有施代碼共享。

墨西哥航空曾經喺2000年7月1號加入星空聯盟，但已經喺2004年3月31號退出，然後喺2008年4月9號由西班牙國家航空贊助、美國航空輔助，喺2009年11月10號加入寰宇一家，代表寰宇一家喺中美洲地區經營，同寰宇一家唔同嘅成員合作。

2010年8月28號，墨西哥航空宣布申請破產保護，第二日中午起無限期停飛所有航班。2010年9月7號，墨西哥法院接受墨西哥航空嘅破產保護申請。

## 參考


## 出面網頁
*官方網站
法國航空

**法國航空**（Air France）係法國嘅載旗航空公司，係天合聯盟嘅創始成員之一。

## 圖片

File:Air France A380 F-HPJA.jpg|法航A380
File:AirFranceConcorde.jpg|法航和諧客機（已經退役）
File:Air France B747-4B3 (F-GEXA) landing.jpg|法航波音747
File:Air.france.fguma.arp.750pix.jpg|法航區域航空ERJ-145


## 註解及參考
### 參考
荷蘭皇家航空

**荷蘭皇家航空**（KLM）係荷蘭一間航空公司。

## 出面網頁
*官方網站

類:荷蘭公司
伏寧航空

**伏寧航空**（Vueling）係西班牙一間航空公司。

## 出面網頁
*官方網站

類:西班牙公司
盧森堡航空

**盧森堡航空**（Luxair）係盧森堡一間航空公司。

## 出面網頁
*官方網站

類:盧森堡
葡萄牙航空

（）係葡萄牙嘅載旗航空公司，1945年3月15號成立，總部喺里斯本。 佢係葡萄牙嘅國家航空公司，用里斯本機場做樞紐同埋公司總部。葡萄牙航空都係星空聯盟嘅成員，主要業務係經營葡萄牙國內、歐洲、非洲、美洲嘅航線。

## 出面網頁
*官方網站

類:葡萄牙公司
歐洲之翼

**歐洲之翼**（**Eurowings**）係德國一間航空公司。

## 出面網頁
*官方網站

類:德國公司
柏林航空

**柏林航空**（**Air Berlin**）係德國一間已經執咗嘅航空公司，曾經係寰宇一家成員公司。2017年因為蝕到入肉，加上其中一個大股東阿提哈德航空唔想再俾錢吊住條命，於是決定執笠。漢莎航空喺柏林航空收攤嗰陣買起咗旗下子公司尼基航空同瓦爾特航空嘅全部資產。

## 出面網頁
*官方網站

類:德國公司
波蘭航空

**波蘭航空**（Polskie Linie Lotnicze LOT）係波蘭嘅載旗航空公司。

## 出面網頁
*官方網站

類:波蘭
馬耳他航空

**馬耳他航空**（Air Malta）係馬耳他一間航空公司。

## 出面網頁
*官方網站

類:馬耳他
土耳其航空

**土耳其航空**（Türk Hava Yolları）係土耳其一間航空公司。

## 出面網頁
*官方網站
皇家約旦航空

**皇家約旦航空**（Royal Jordanian）係約旦一間航空公司。總部喺約旦首都安曼。主要基地喺安曼阿麗亞王后國際機場，國際航線覆蓋四大洲。

## 航點同代碼共享
### 航點
#### [[非洲]]
*埃及
**亞歷山大（亞歷山大國際機場）
**阿里什（薩爾瓦多阿里什國際機場）
**開羅（開羅國際機場）※
**沙姆沙伊赫（沙姆沙伊赫國際機場）
*利比亞
**的黎波里（的黎波里國際機場）
*蘇丹
**喀土穆（喀土穆國際機場）※
*突尼西亞
**突尼斯（突尼斯－迦太基國際機場）

#### [[亞洲]]
##### [[東亞]]
*香港（香港國際機場）（經曼谷）

##### [[南亞]]
*印度
**德里（英迪拉·甘地國際機場）
**孟買（賈特拉帕蒂·希瓦吉國際機場）
*斯里蘭卡
**可倫坡（班達拉納克國際機場）

##### [[東南亞]]
*泰國
**曼谷（蘇凡納布機場）

##### [[西南亞]]
*巴林
**麥納麥（巴林國際機場）
*伊拉克
**巴格達（巴格達國際機場）※
**巴斯拉（巴斯拉國際機場）
**阿爾貝拉（阿爾貝拉國際機場）
**蘇萊曼尼亞（蘇萊曼尼亞國際機場）
*以色列
**特拉維夫（本·古里安國際機場）※
*約旦
**安曼（阿勒婭王后國際機場）（樞紐機場）※
**亞喀巴（侯賽因國王國際機場）（重點城市）
*科威特
**科威特城（科威特國際機場）※
*黎巴嫩
**貝魯特（貝魯特-拉菲克·哈里里國際機場）
*阿曼
**馬斯喀特（馬斯喀特國際機場）
*卡塔爾
**多哈（多哈國際機場）
*沙特阿拉伯
**達曼（法赫德國王國際機場）
**吉達（阿卜杜勒-阿齊茲國王國際機場）
**利雅得（哈立德國王國際機場）※
*敘利亞
**阿勒頗（阿勒頗國際機場）
**大馬士革（大馬士革國際機場）※
*阿拉伯聯合酋長國
**阿布扎比（阿布扎比國際機場）
**迪拜（迪拜國際機場）
*也門
**亞丁（亞丁國際機場）
**薩那（薩那國際機場）

#### [[歐洲]]
*奧地利
**維也納（維也納國際機場）
*塞浦路斯
**拉那卡（拉那卡國際機場）※
*法國
**巴黎（巴黎夏爾·戴高樂機場）
*德國
**法蘭克褔（法蘭克福國際機場）
**慕尼黑（慕尼黑國際機場）
*希臘
**雅典（雅典國際機場）※
*意大利
**米蘭（米蘭馬爾彭薩國際機場）
**羅馬（羅馬—菲烏米奇諾李安納度·達芬奇國際機場）
*荷蘭
**阿姆斯特丹（史基普機場）
*俄羅斯
**莫斯科（多莫傑多沃國際機場）
*西班牙
**巴塞隆拿（巴塞隆拿國際機場）
**馬德里（馬德里巴拉哈斯機場）
*瑞士
**日內瓦（日內瓦國際機場）
**蘇黎世（蘇黎世國際機場）
*土耳其
**伊斯坦布爾（阿塔圖爾克國際機場）
*烏克蘭
**基輔（鮑里斯波爾國際機場）
*英國
**倫敦（倫敦希斯路機場）※

#### [[北美洲]]
*加拿大
**蒙特利爾（蒙特利爾特魯多國際機場）
*美國
**芝加哥（奧黑爾國際機場）
**底特律（底特律都會韋恩縣機場）
**紐約市（約翰·菲茨傑拉德·甘迺迪國際機場）

### 代碼共享
皇家約旦航空同以下航空公司實行代碼共享：

;寰宇一家成員

* 美國航空
* 英國航空
* 西班牙國家航空
* 馬來西亞航空
* 卡塔爾航空
* 摩洛哥皇家航空
* 西伯利亞航空

;其他航空公司

* 意大利航空（天合聯盟）
* 阿提哈德航空
* 海灣航空
* 中東航空（天合聯盟）
* 阿曼航空
* 羅馬尼亞航空（天合聯盟）
* 土耳其航空（星空聯盟）

## 機隊

截至2020年5月，皇家約旦航空機隊平均機齡係9.6年。

截至2019年12月，皇家約旦航空機隊如下：




## 出面網頁
*官方網站
以色列航空

**以色列航空**（El Al）係以色列嘅載旗航空公司。

## 出面網頁
*官方網站

類:以色列航空業
印度靛航空

**印度靛航空**（IndiGo）係印度一間航空公司。

## 出面網頁
*官方網站

類:印度航空公司
捷克航空

**捷克航空**（Czech Airlines）係捷克嘅載旗航空公司。

## 出面網頁
*官方網站

類:捷克
S7航空

**S7航空**（S7 Airlines），全名**西伯利亞航空**（），係俄羅斯一間航空公司，1992年成立。2008年開始成為俄羅斯本地主要嘅國內線航空公司，之後亦發展國際航線，目的地包括奧地利、捷克、保加利亞、中國內地、香港、越南、日本、埃及、德國、愛爾蘭、以色列、黑山、韓國、西班牙、泰國、土耳其同埋阿聯酋。

## 出面網頁
*官方網站
芬蘭航空

**芬蘭航空**（Finnair）係芬蘭嘅載旗航空公司。

## 出面網頁
*官方網站

類:芬蘭公司
印度航空

**印度航空**（Air India）係印度一間航空公司。

## 出面網頁
*官方網站

類:印度航空公司
大韓航空

**大韓航空**（Korean Air）係韓國一間航空公司。

## 出面網頁
*官方網站

類:韓國證券交易所上市公司
菲律賓航空

**菲律賓航空**（Philippine Airlines）係菲律賓嘅載旗航空公司。

## 出面網頁
*官方網站

類:菲律賓
曼谷航空

**曼谷航空**（Bangkok Airways）係泰國嘅航空公司。

## 出面網頁
*官方網站

類:泰國交通
深圳航空

**深圳航空**（Shenzhen Airlines）係中國一間航空公司。

## 出面網頁
*官方網站

類:中國航空公司
土地工務運輸局

**土地工務運輸局**（，縮寫：）係澳門特別行政區政府轄下嘅行政機關，範疇包括城市規劃、基礎建設、基本服務、土地管理同使用、交通同陸上運輸之類。

土地工務運輸局響澳葡政府時候係叫**土地工務運輸司**。

## 攷
馮驥才

**馮驥才**（；）係中國作家、中國國務院參事、中國民間文藝家協會主席、全國政協常委、中國文聯副主席，祖籍浙江，喺天津出世。著作有《神鞭》、《三寸金蓮》、《珍珠鳥》、《挑山工》等。

1999年到2000年，佢組織人手想話救返就來要拆嘅天津古街估衣街。呢場抗爭激起咗市民保護城市文化嘅熱情，但係由於政府茅拉，到收尾都係得過吉。

## 出面網頁

類:祖籍浙江
董作賓

**董作賓**（，），字**彥堂**（），河南南陽人，係中國甲骨學家、「甲骨四堂」之一，喺研究甲骨文、殷朝曆法方面標青，亦主持過殷墟嘅發掘工作。著作有《卜辭中所見之殷曆》、《甲骨文斷代研究例》、《殷曆譜》、《西周年曆譜》、《中國年曆總譜》、《中國上古史年代》等。

## 出面網頁
豬哥亮

**豬哥亮**（）原名**謝新達**，2009年改名**謝友偵**，係臺灣電視節目主持人，主要主持臺語節目，同時拍過唔少電影。佢二女謝金燕同三女謝金晶都係歌手。

除左臺灣，豬哥亮響中國大陸同埋東南亞嘅閩南人社區都有幾大嘅知名度。

## 出面網頁

類:臺灣男藝人
新達
美國隊長3：英雄內戰

《**美國隊長3：英雄內戰**》（***Captain America: Civil War***）係2016年上映嘅美國超級英雄電影，亦係《美國隊長：復仇者先鋒》同《美國隊長2》嘅續集，演員包括基斯伊雲斯、羅拔唐尼、史嘉莉祖安遜、安東尼麥奇、保羅路德、丹尼爾布爾、謝洛美維納、施巴斯坦史丹、艾米莉雲金普、法蘭克葛里盧、查德維克博斯曼、伊麗莎白奧爾森、保羅班特尼同湯姆荷蘭。
林日曦

**林日曦**，原名**徐家豪**（**Roy Tsui**，），係香港填詞人同作家，先後創辦雜誌《黑紙》、《100毛》同網上電視台毛記電視。佢老婆係歌手The Pancakes（蔡明麗）。
余文樂

**余文樂**（**Shawn Yue**，）係香港男歌手同男演員，2000年出道，近年工作多數拍電影。

## 家庭
佢妹夫係佢喺橫洲工業嘅隊友，而家任職香港警察嘅陳守健。

## 演出

### 電視節目（無綫電視）
*2024年：《與天地對話》主持

## 睇埋
* 華嫂冰室：佢有份喺台北投資，但已經結業嘅餐廳

## 出面網頁
黃岐龍母廟

（「黃」字有地名變音，讀「枉」）係中國廣東佛山嘅一間古廟，喺19世紀中葉起好，位置喺南海區北環路同宏威路嘅交界嘅黃岐公園入面。

## 名
間廟個名出喺古仔話當地人將俾大水沖到黃岐而撈到岸邊嘅龍母木雕像而改成噉嘅名。

## 特色
間廟喺每年五月初八嘅龍母誕時，舉辦龍舟大賽同醒獅。

## 連出去
* 黃岐龍母廟 佛山人民政府
* 黃岐龍母廟 南海旅遊

類:佛山古蹟
類:南海區
鍾秀萍

**鍾秀萍**（；，）係香港嘅一位女消防員、冒險家，2014年9月同阿哥鍾漢良參加過深圳衛視播嘅《The Amazing Race》重攞埋冠軍。

## 連出去
* 钟秀萍Jackie：钟汉良妹妹简介 石家庄新闻网

類:香港消防員
類:香港女人
謝金燕

**謝金燕**（**Jeannie Hsieh**，）係臺灣女歌手，主要唱臺語歌，其次係國語歌。2010年佢有首歌《嗶嗶嗶》因為夾雜粵語，重有「老母」呢個詞，而引起香港人嘅留意，之後佢有啲歌都會夾雜粵語。佢阿爸係臺灣主持人豬哥亮（謝新達）。
學嘢

《**學嘢**》（**Level Up**）係香港電視娛樂製作嘅資訊節目，2016年5月18號開始逢禮拜三到四22:00-22:30喺ViuTV播。節目安排一班敢去挑戰自己嘅ViuTV藝人，學各種從未體驗過嘅新技能，譬如到墾丁學衝浪；到沖繩學吹玻璃；到清邁學泰拳。

## 每集一覽

## 出面網頁
*ViuTV：學嘢
AKB48成員一覽

下面係AKB48嘅現任成員名單。AKB48而家有5個分隊，分別為A隊、K隊、B隊、4隊、8隊同研究生。

橫山由依係AKB48同其他婦女團體嘅現任總監督。以下係AKB48嘅周年選舉。深灰色代表嗰個成員冇參加嗰次選舉。淺灰色代表嗰個成員參加咗嗰次選舉，但係冇入選。
成員順序依照2015年9月1號發佈嘅官方網站成員表。

## A隊
A隊屬粉紅色，橫山由依為隊長，中村麻里子為副隊長。

## K隊
K隊屬綠色，峯岸南為隊長，島田晴香為副隊長。

## B隊
B隊屬籃色，木崎由里亞為隊長，大島涼花為副隊長。

## 4隊
4隊屬黃色，高橋朱里為隊長，岡田奈奈為副隊長。

semua

## 8隊
8隊屬深藍色，總共有47個成員，每個成員各自代表日本嘅47地區。

## 研究生
第二屆AKB48選拔嘅新成員將會以研究生嘅身分加入各隊伍。
;第二屆AKB48選拔嘅新成員：

## 參考

## 睇埋
*AKB48前成員一覽

成員一覽
歐遊全細界

《**歐遊全細界**》（**Le Petit Paradis**）係香港電視娛樂製作嘅遊埠節目，2016年5月18號開始逢禮拜三到四22:30-23:00喺ViuTV播，主持係蔡雪瑩、陳子豐。節目安排兩位主持遊唔同歐洲小國，一個可以有好多錢「富遊」，另一個就得好少錢「貧遊」。

## 每集一覽

## 出面網頁
*ViuTV：歐遊全細界
正果鎮

**正果鎮**（）係中國廣東廣州轄下嘅一個鎮，喺增城區東北邊。

## 敘述
*總面積：236.4km²
*轄下社區數：1
*轄下村數：31
*戶籍人口：50000幾人

## 出面網頁
*正果镇 金农网
*广东广州市增城区正果镇 博雅地名网
林全

**林全**（）係中華民國政治人，2002至2006年做過財政部長，2016至2017年做過行政院長。佢本身係經濟學家。

## 出面網頁

類:經濟學家‎
類:中華民國財政部長‎
蘇嘉全

**蘇嘉全**（）係臺灣政治人物，屬於民主進步黨，做過該黨兩任秘書長，亦做過立法院院長同內政部長，2006至2008年做過行政院農業委員會主任委員。

## 出面網頁
小樓人家

**小樓人家**（）係中國廣東廣州嘅一個田園風光、鄉村風俗同宗教文化相結合嘅生態鄉村公園，喺增城區小樓鎮，增派公路近廣河高速嘅臘圃收費站附近。

景區主要有千畝山塘、萬畝瓜菜基地、始祖仙山荔枝園、八仙湖、報德祠、農莊美食休閒中心、東西境老街。

## 連出去
* 增城小楼人家景区 中國廣州旅遊網
* 增城小楼人家景区 欣欣旅游网

類:廣州旅遊景點
類:增城
嚴家淦

**嚴家淦**（）係中華民國第4、5任副總統，1966年上任，1975年總統蔣中正死後繼任佢剩餘任期到1978年。佢做過行政院長、財政部長等重要職位。

## 出面網頁
曹錕

**曹錕**（）係中華民國北洋政府大總統，1923年上任，1924年畀馮玉祥發動北京政變推落台。
## 出面網頁
徐世昌

**徐世昌**（）係中華民國北洋政府大總統，1918年到1922年在任。

## 生平
徐世昌喺清咸豐五年九月十三日（即係1855年10月23號）響河南省出生。佢好早就結識咗袁世凱。之後徐世昌做咗舉人，1886年做進士。佢喺嗰年入咗翰林院做庶吉士。

1897年，袁世凱小站練兵嗰陣，徐世昌做埋新建陸軍參謀營務處總辦，係袁世凱嘅幕僚。1905年，袁世凱搞新式警政，推薦徐世昌做巡警部尚書，負責京師治安。1906年，徐世昌做軍機大臣。1907年，徐世昌做東三省總督兼管三省將軍事務。1909年袁世凱失勢，徐世昌亦都自己請求引退，改咗做郵傳部尚書、津浦鐵路督辦。

1911年清朝搞責任內閣制，徐世昌做咗慶親王內閣嘅閣員。1914年袁世凱任命徐世昌做國務卿。1915年袁世凱搞帝制運動，徐世昌唔做國務卿。1916年3月，徐世昌又做番國務卿，但係只係做咗1個月度就辭職。1918年10月，徐世昌接替馮國璋做大總統。任內發生五四運動。1922年第一次直奉戰爭後，直系控制咗北洋政府，曹錕、吳佩孚幕後操縱老國會話徐世昌總統係非法，迫佢喺6月2號落台。之後由黎元洪做大總統，徐世昌退出政界。

## 參考
馮國璋

**馮國璋**（）係中華民國北洋政府代理大總統，1917年到1918年在任，先前做副總統，1916年到1917年在任。

## 生平
1890年，馮國璋喺天津嘅北洋武備學堂畢業。之後佢做咗袁世凱下屬。

1911年武昌起義後，馮國璋帶領北洋軍去湖北鎮壓革命。1912年，清朝宣統帝退位，袁世凱做中華民國臨時大總統，馮國璋做總統府軍事處處長。嗰年9月，馮國璋改咗做直隸都督兼民政長。1913年做江蘇都督。

佢唔支持袁世凱恢復帝制。1916年黎元洪繼任大總統之後，國會補選馮國璋做副總統。1917年黎元洪辭職，馮國璋接任黎元洪剩低嘅任期。1918年，馮國璋冇參加到大總統競選，之後由徐世昌接任大總統。

佢喺1919年12月28號過身。
及第粥

**及第粥**，全名**狀元及第粥**，係廣東菜入面一隻粥，餸料主要有豬肉肉丸、豬潤同豬粉腸，起源自廣州西關，相傳因為倫文敘食過呢隻粥後中狀元，而令呢隻粥出名。
幼麪

**幼麪**，又叫**麪綫**，係指一類比較幼嘅麪，世界各地都有，大中華地區喺華南同台灣較為常見。
芙蓉蛋

**芙蓉蛋**係中國一味菜式，多數用到叉燒、蝦仁、芽菜、韭菜同洋蔥等等配料再加雞蛋煎成。相傳芙蓉蛋最初起源雲南，之後有個官帶返去家鄉浙江，再畀人傳到華南等地。呢樣菜式傳到西方，佢哋整到類似奄列。
## 睇埋
*炒芙蓉蟹
鹵水墨魚

**鹵水墨魚（**滷水墨魚**）**係潮州滷味嘅一種，即係用滷水整嘅墨魚，上碟嘅時候會切成薄片然後凍食。

香港嘅潮州打冷舖通常都會有滷水墨魚供應，不過同喺潮汕地區食到嘅滷水墨魚唔同，香港嘅滷水墨魚係螢光橙色嘅，又叫做橙色墨魚。香港打冷舖見到嘅橙色墨魚係用食用色素染成橙色嘅，原因係螢光橙色會令佢睇起上嚟靚啲。

做滷水墨魚，最緊要係做好個滷水。傳統嘅潮州滷水係用豬骨、梅頭肉、老雞、火腿、陳皮、瑤柱，八角、桂皮、香葉、甘草、香茅、黃薑、羅漢果、丁香、蒜頭、紅蔥頭、唐芹、紅蘿蔔、洋蔥、老薑、生抽、老抽、芫茜頭、芫茜籽、冰糖、鹽、魚露、花雕酒、玫瑰露酒一齊熬製嘅。

打冷舖一般都認為滷水係有生命嘅，越老越好，但係需要細心打理，所以佢哋每日都要添加新嘅滷水料（主要係陳皮、桂皮、花椒、八角）落去個陳年滷水煲裡面，而且需要每日都煲住佢，否則好容易變壞。

雖然香港食到嘅滷水墨魚都係橙色嘅，不過亦都有啲餐廳會提供原色嘅滷水墨魚。

## 參考
鹵水雞蛋

**鹵水雞蛋**係鹵味嘅一種，即係用鹵水整嘅雞蛋，先煮熟雞蛋剝殼，再放入鹵水度煮。

## 類似嘢食
*茶葉蛋
*鐵蛋
*燻蛋
鹵水鵝

**鹵水鵝**係潮州鹵味嘅一種，即係用鹵水整嘅鵝，通常都會用獅頭鵝，貪佢多肉、脂肪少、鵝味濃。鹵水鵝肉可以起成鵝片，其他會用鹵水整嘅鵝部位包括鵝掌、鵝翼、鵝肝。該菜品呈現甘香醇厚、滑而唔膩嘅獨特風味。

除咗鵝之外，部份商家會用鴨代替，即係**鹵水鴨**。
第40屆多明尼加總統選舉

**第40屆多明尼加總統選舉**喺2016年5月15號舉行。

由於梅迪納響第一輪選舉入面攞到過半數選票，所以唔使搞第二輪選舉，直接贏出選舉。

## 制度
多明尼加總統選舉採用兩輪投票制，如果第一輪選舉攞唔到過半數選票，咁攞到最高票數兩位就進入第二輪選舉，響第二輪選舉入面攞到最高票數嗰位就贏出選舉。

## 結果

## 攷

40
類:2016年選舉
廣州電視台綜合頻道

，簡稱**廣州綜合頻道**，係廣州電視台屬下嘅免費綜合頻道，主要播新聞、劇集、綜藝、資訊、健康、生活等節目，語言播出方面，除咗《中國城市報道》、《行風面對面》、午夜時分播嘅《經濟新聞》節目係純普通話之外，其他節目都係以粵語形式播出。呢個頻道喺廣州地區，唔理佢有冇裝機頂盒或插唔插有線電視都可以收到嘅電視頻道之一。

頻道主要喺晏晝或前半夜播放自製或外購嘅劇集。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目。從2014年4月1號開始，每日19:00~19:30亦會轉播CCTV-1嘅新聞聯播節目。

頻道喺每個禮拜二01:14～05:18冇節目，但每禮拜二04:40～05:18間，測色板界面有嶺南音樂播出。

## 史
中國大陸改革開放後無耐，廣東珠三角地區成日用魚骨天線接收香港嘅本港台、翡翠台而形成慣性收視，加上廣東本土嘅電視台廣告收入低下，廣州本土未有自己嘅電視台，當地政府為咗解決呢個收視情況而喺1988年1月10號新成立咗間市級嘅電視台，從而正式開播。

頻道初期嗌**廣州台**，1993年成立廣州有線後改嗌**廣州34頻道**，2001年取消有線電視時改嗌**廣州綜合頻道**。

2018年1月10號，喺頻道開播卅週年嗰晚黑嘅新聞，透露咗呢個頻道嘅高清版將喺同年2月開播。同年1月31號正式發佈短片公告話呢個頻道喺2018年2月10號正式開播佢嘅4K高清版本。

2018年2月9號，嗰日嘅《廣視新聞》最後一次喺花果山入面播，由高晞做主持，同平時一樣播夠55分鐘嘅新聞同埋天氣。喺新聞播完之前，主播同觀眾講拜拜之前，高晞話「呢個亦都係廣視新聞最後一次喺花果山台址播出。卅年嚟我哋喺呢度記低咗羊城嘅發展，見證時代嘅變遷。多謝您一直以嚟嘅陪伴。從聽日開始，我哋將會喺珠江邊近廣州塔嘅廣州國際媒體港開始高標清同步播出。」，節目結束之後彈出咗「廣州電視　邁向高清」嘅畫面。同日23:00播出嘅《夜間新聞》亦最後一次以4:3比例形式播出。喺嗰日晚黑播完《經濟新聞》之後彈出台址搬屋嘅短片消息，正式宣告結束大部份部門喺花果山演播廳播出嘅生涯。

2018年2月10號00:08，喺廣州國際媒體港嘅新址正式啟用，佢嘅高清頻道亦喺甜果時光正式開播。喺00:20:37，標清版正式改成16:9格式，同日06:00開播嗰時已經提到頻道嘅高清版已經開播嘅事。朝頭早開播之後，頭個16:9節目係《嶺南星空下》。

2018年12月11號停機檢修嗰時，標清版嘅台標亦從原先嘅4:3版改成16:9版格式。

## 註同攷
;註

;攷

## 出面網頁
* 

類:廣州電視台
甘卓

**甘卓**（；），字**季思**（），丹陽人（而家安徽當塗），係晉朝嘅官員、將領。佢係秦朝丞相甘茂嘅後人，太爺係三國中東吳嘅將領甘寧，阿爺係吳國尚書甘述，老豆係吳國太子太傅甘昌。

## 生平
喺東吳亡國後，甘卓一度留喺屋企唔出仕。後來做咗丹陽郡嘅主簿、功曹，然後獲察孝廉，做咗吳王司馬晏嘅常侍。

太安二年（303年）農曆十二月，張昌部將石冰作亂，議郎周玘討伐佢，甘卓亦有參與，喺遞年同陳敏一齊殺咗石冰。戰後晉惠帝封佢爵位做都亭侯。之後東海王司馬越任命佢做參軍，做離狐縣令。

甘卓睇天下大亂，於是棄官唔做，返江東避難。到歷陽時撞到陳敏。陳敏想割據江東，見到佢好開心，想同佢傾下大計，重嗌自己嘅仔陳景娶甘卓個女。永興二年（304年）農曆十二月，陳敏起兵，自號楚公。似周玘呢啲江南大族雖然表面聽話，查實唔制，永嘉元年（307年），周玘密使鄉里錢廣殺佢上頭嘅陳敏細佬陳昶，於是陳敏嗌甘卓討伐錢廣，陳兵於朱雀橋南。周玘派丹陽太守顧榮去遊說甘卓。甘卓向來敬仰顧榮，兼且見陳昶死咗個心驚，諗咗好耐決定背叛陳敏，詐病帶返個女走，整斷朱雀橋，同周玘一齊殺咗陳敏。

當年司馬睿南渡江東，任命甘卓做前鋒都督、揚威將軍、歷陽內史。永嘉五年（311年）討伐背叛司馬越嘅鎮東將軍周馥，然後平息杜弢叛亂，根據戰功，升爵位做南鄉侯，做豫章太守。之後改任湘州刺史，而又進爵爲于湖侯。

東晉建立後，甘卓擔任安南將軍、梁州刺史，假節去督沔北諸軍（而家湖北北部），鎮守襄陽。甘卓爲人外柔內剛，爲政簡惠，善於安撫民衆，又唔收估稅，維護市場價錢。甘卓將境內所有魚池收得嘅稅全部去救濟貧民，當地人都話甘卓好。

永昌元年（322年），王敦喺武昌（而家湖北鄂州）以誅殺劉隗嘅名義起兵進攻建康，派人講聲甘卓聽，想佢來支持。甘卓詐應承佢，個心唔制嘅，等王敦上船都無喐動到，重派孫雙去武昌勸阻王敦。王敦聽完勸阻後，話做乜甘卓反口呀，強調自己起兵係剷除劉隗嘅大義，重以事成之後封甘卓做公來引誘佢。孫雙報畀甘卓聽，勸話詐應承佢，等佢到咗建康就討伐佢，但甘卓無辦法決定點做。湘州刺史司馬承派鄧騫遊說甘卓反叛王敦，不過甘卓嘅參軍李梁反而勸佢坐山觀虎鬥，於是聽完鄧騫同李梁拗撬，甘卓重係決定唔到要點做。

王敦見佢咁耐都唔來，驚佢會反叛，派佢嘅參軍樂道融去勸喐佢。但係樂道融反而想背叛王敦，於是勸甘卓打佢。本來甘卓就唔肯跟王敦叛亂，聽完樂道融啲話就決定咗反佢。於是派巴東監軍柳純、南平太守夏侯承、宜都太守譚該等十幾人宣佈王敦罪狀，正式宣戰。又派司馬贊、孫雙報畀朝廷聽，派羅英聯絡廣州刺史陶侃，鄧騫、虞沖聯絡司馬承，一齊討伐王敦。當時征西將軍戴若思先接甘卓嘅報告，於是上表朝廷，令朝廷非常之開心。而武昌啲人聽到甘卓大軍到，驚到四圍散咗。於是朝廷任命甘卓做鎮南大將軍、侍中、都督荊梁二州諸軍事、荊州牧。

甘卓雖然決定討伐王敦，但衰在性格唔夠果決，而且人老咗多疑，所以仲係好猶豫，將大軍屯駐係豬口耐耐唔前進。佢更加諗住先救畀王敦將領魏乂圍困嘅司馬承，但司馬承要佢先打武昌，武昌陷落咗長沙自然解圍。王敦好驚，派甘卓嘅侄仔甘仰求和。甘卓一直停喺豬口唔喐，而王敦攻陷咗建康，掌控咗朝政，殺咗周顗、戴若思，又送騶虞幡畀甘卓。甘卓就同侄仔講，佢就係驚攻擊武昌會令王敦劫持皇帝，危害皇室。於是佢落令退軍返襄陽。都尉秦康勸佢話既然起咗兵，就唔好半途而廢，下面啲兵都唔制無功而返，又獻計話出兵佔領彭澤（而家江西九江），噉就阻斷咗建康同武昌嘅聯繫，敵方自然離散，樂道融亦勸佢，但甘卓唔聽。

甘卓原本性格寬和，突然變到脾氣好臭，返到襄陽後脾氣暴躁，舉止失常。佢自己照鏡，話鏡度見唔到自己個頭，話個頭飛咗去花園樖樹度。之後佢屋企嘅金櫃自己響，啲聲清而悲，啲巫師話因爲有壞事發生，所以金櫃悲鳴。主簿何無忌同佢屋企人都勸佢小心，點知佢一聽就火滾。佢又落令所有士兵解甲歸田，完全唔留人做防衛，功曹榮建勸極都唔聽。襄陽太守周慮接到王敦密令，要佢剷除甘卓。佢知甘卓無防備，呃佢話湖度好多魚，嗌左右啲人去捉魚，然後趁無人喺寢室殺害甘卓，將首級送畀王敦。包括散騎郎甘蕃嘅四個仔都被害。

太寧二年（324年）王敦之亂先平息，之後追贈甘卓做驃騎將軍，諡號**敬**。

## 參攷資料
*

類:安徽人
類:晉朝人
卓
路氹連貫公路

**路氹連貫公路**（）係澳門一條馬路，連住氹仔島同路環島。響1963年5月開工，去到1968年6月搞掂，1969年秋天先正式通車。

呢條路原本係一個海堤，比海平面高出五米，從氹仔嘅馬鱭尾向南延伸到路環嘅石排灣，全長2250米，馬路寬九米，中間七米闊係畀車行，兩邊行人道就各一米，成嗰工程用咗六百幾萬澳門幣。1998年開始進行全面改造，變成一條雙向六綫嘅現代化馬路。為咗慶祝澳門回歸，澳門政府響1999年整咗十二生肖雕塑響馬路中行綠化帶到。澳門政府響馬路兩邊都填嗮海之後，就叫呢到做路氹填海區，叫做路氹城。
## 生態影響
自從路氹連貫公路起好之後，十字門東面嘅水道就隔開咗。西面就慢慢形成紅樹林，係澳門難得一見嘅生態奇觀；而東面就形成咗泥灘，到處都有彈塗魚，而且重發展埋養蠔業。

但係二十世紀九十年代開始，兩邊都分別進行咗填海工程。而後來賭權開放，賭場喺呢到起完一間又一間，當年自然風景就好難再睇到。不過，有關呢啲珍貴自然風景嘅影片就擺咗響回歸之前起好嘅海事博物館到，響入面有講關於澳門歷史同漁業嘅展廳到播出。

## 附近街道
*望德聖母灣大馬路
*新城大馬路
*路氹城大馬路
*霍英東博士大馬路

## 睇埋
*路氹城
*路氹金光大道
*路氹沙圈

## 注

## 攷

類:澳門街道
有機化合物

**有機化合物**（英文：**organic compounds**）係指大多數有碳嘅化合物，係生命產生嘅基礎物質，好似烷烴、烯類、苯、醇類等。例外嘅主要包括碳化物、碳酸鹽、山埃、一氧化碳、二氧化碳等。

有機化合物比無機化合物多好多，有成幾百萬種，大部分都可以燃燒。

## 分類
一般有機化合物有芳香類同脂肪類兩大種。芳香類係有苯環喺入面，好似苯、甲苯、苯甲酸等等；而其他嘅就係脂肪類，例如甲烷、乙烯、乙酸等。

有機化合物仲可以用渠嘅官能團分類。

* 烴類：净係有碳同氫嘅有機化合物，又叫碳氫化合物。主要有烷烴（净係得碳-碳單鍵嘅，甲烷係最簡單嘅）、烯烴（有碳-碳雙鍵嘅，最簡單嘅就係乙烯）、炔烴（有碳-碳三鍵嘅，最簡單嘅係乙炔），同埋環烴（即係碳鏈係個圈，好似環己烷、環丁烷等）。
* 鹵代烴：就係化合物入面除咗有碳、氫之外，仲有鹵素分子，例如氟、氯、溴、碘。
* 醇：就係分子入面有個羥基（OH-基團）。常見例子有酒精（乙醇）、異丙醇等。
* 醚：同醇係同分異構物，有-O-基團，兩邊碳鏈可以係一樣或者唔同嘅。
* 酮：有個酮基（C=O），可以用氧化二級醇嘅方法製備，唔容易再被人氧化。最簡單嘅酮係丙酮，係有機溶劑。
* 醛：係酮嘅同分異構物，有醛基（-CHO)
* 羧酸：有個羧基（-COOH），最簡單嘅係甲酸，平時用開嘅醋入面有乙酸，算羧酸嘅一種。
* 酯：係羧酸嘅同分異構物，有個-COO-基團。由羧酸同醇脫水生成，要濃硫酸做催化劑。通常有種香味，可以用來做香味。最簡單嘅酯係甲酸甲酯，係由甲酸同甲醇酯化生成嘅。平時講嘅肥膏、油脂，就是一種酯，叫三酸甘油酯，入面嘅三個酸可以唔同，而且通常都係高級脂肪酸。
* 胺：一種含氮元素嘅有機化合物，當氨嘅其中一個或者多個氫被碳鏈取代，就係胺啦。通常有一級胺（有-NH2基團，又叫伯胺）、二級胺（有-HN-基團，兩邊都要連碳，又叫仲胺）、三級胺（包含-NR2基團，R係碳鏈，又叫叔胺）同四級胺鹽（又叫季胺鹽，可以講成係銨根離子嘅四個氫都被人取代咗，中間嘅氮帶正電荷）幾種。

## 睇埋
*有機化學
*官能團
烯烴

**烯烴**，簡稱**烯**，係有碳－碳雙鍵嘅碳氫化合物（烴）。最簡單嘅烯烴係乙烯，佢同時亦係工業上最廣泛生產嘅有機化合物。
乙烯

**乙烯**係烯烴一種，每個分子有2個碳原子同4個氫原子，化學符號。

乙烯係工業上最廣泛生產嘅有機化合物，多數用嚟整塑膠原料聚乙烯。佢亦係好常用嘅植物荷爾蒙，可以催熟生果同菜蔬。

類:易燃物品
類:易爆物品
菱電發展

**菱電發展**（**Ryoden Development Limited**，）係香港一地產公司，由胡法光太平紳士喺1983年創立，1992年招股上市，2002年被私有化。

## 擁有物業
*宏利保險中心
*新九龍廣場
*勵豐中心
*The Beachside
*上海嘉匯廣場
*天比高
*山頂普樂道八號法國總領事館獨立屋

## 出面網頁
* 

類:香港地產公司
醛

**醛**係有碳氫氧官能基（-CHO）嘅碳氫化合物（烴）。最簡單嘅醛係甲醛。醛通常都有好濃嘅氣味，部份係合成香水嘅原料。

## 合成
氧化一級醇可以整到醛。可以用重鉻酸鉀等氧化劑幫手。但要小心唔好將渠過分氧化成羧酸，所以要喺形成醛之後即刻減壓蒸餾。

亦都可以用其他方法，例如臭氧化反應將烯烴變做醛。但由於反應都可以將烯烴變做酮，所以要小心設計反應底物（烯烴）。
福爾馬林

**福爾馬林**，正規化學名叫**甲醛**，係醛嘅一種，每個分子有1個碳原子、2個氫原子同1個氧原子，化學符號。有特殊刺激氣味嘅無色氣體，對人眼睛、鼻都有影響。

體積百分比含有40%甲醛水溶液就稱為「100%福爾馬林」。

甲醛主要用喺生產工業樹脂，例如夾板木、塗料，同埋生物標本嘅防腐劑。1996年估計甲醛嘅每年生產量為870萬噸。

喺2011年美國國家毒理學計劃描述甲醛為「已知人類致癌物」。
官也街

**官也街**（）位於澳門氹仔市中心；南邊同施督憲正街（）、告利雅施利華街（）成T字型交界，北邊同地堡街（）、消防局前地亦成T字型交界，係遊客嚟澳門觀光嘅景點之一。

官也街亦係澳門第一條行人專用區，響1983年5月1號實施。官也街自從變咗行人專用區之後，澳葡政府就將呢條又逼又窄嘅路增加裝飾，從此就成為遊客觀光區。

由於手信鋪、飲食鋪、甜品鋪之類嘅店鋪都響嗮呢條街，唔少遊客都嚟呢到同地堡街揾嘢食，而且重會去巴波沙總督前地睇有法國文藝復興色彩嘅飲用水噴泉——「和麗女神噴泉」。

## 主要建築
* 澳門運動場
* 龍環葡韻

## 攷

類:澳門街道
高美士街

**高美士街**（****），響澳門新口岸嘅一條馬路，全長519米，附近有金蓮花廣場、澳門理工學院、葡萄酒博物館之類嘅主要建築；又同畢士達大馬路連接。高美士街嗰名係嚟自路易士, 貢沙華, 高美士，()，係澳門土生葡人，一位漢學專家、作家同歷史學家。

## 交通
### 巴士
#### 去東北邊嘅巴士站（[[黑沙環]]、[[二龍喉]]、[[關閘]]）
*高美士/何賢公園、理工學院、高美士/馬六甲街停車場
:靠站巴士有：
#### 去西南邊嘅巴士站（[[南灣]]、[[水坑尾]]、[[新馬路]]）
*旅遊活動中心、廈門街/理工
:靠站巴士有：
*高美士/南園大廈
:靠站巴士有：
望德聖母灣大馬路

**望德聖母灣大馬路**（）響澳門氹仔。呢條馬路響2001年11月1號由臨時海島市政局嚟改名。

## 主要建築
*威尼斯人度假村
:響望德聖母灣大馬路、路氹連貫公路（路氹金光大道）同新城大馬路交界嘅威尼斯人度假村酒店（），響2007年8月28號開幕，佔地一千零五十萬平方呎，係亞洲最大型單幢式酒店同世界上第二大嘅建築物。
*奧林匹克體育中心游泳館
*解放軍駐澳部隊氹仔軍營
*澳門銀河

## 主要風景
*紅樹林

## 交通
### 巴士
#### 去東邊嘅巴士站（[[北安 (澳門)|北安]]、[[友誼大橋]]）
*奧林匹克游泳館、望德聖母灣馬路/軍營
:靠站巴士有：
*望德聖母灣馬路/紅樹林
:靠站巴士有：

#### 去西邊嘅巴士站（[[柯維納馬路]]、[[西灣大橋]]）
*望德聖母灣馬路/連貫公路　
:靠站巴士有：
*望德聖母灣馬路/銀河
:靠站巴士有：

## 攷

類:澳門街道
戀愛巷

**戀愛巷**（；），響澳門半島嘅中心地方，又響大三巴街同大三巴右街之間，全長大約五十米，至今已經有八十幾年歷史。

## 背景
「戀愛巷」呢個名係嚟自葡文名「」，「」可以解釋做迷戀同激情，但係根據附近啲街名，好似係大三巴右街嘅葡文名（， 係解復活，相當於英文嘅Resurrection），而「戀愛」嘅本身意義係耶穌受難（相當於英文嘅Passion）。

## 特色
戀愛巷五至十一號嘅樓都有完整同相同嘅裝飾，以紅色同淺黃色為主，有「柔情」嘅感覺。而十三號樓就混合咗新古典主義同現代主義嘅唔同建築風格。

## 景觀
戀愛巷經已係澳門旅遊觀光嘅地方之一，響呢到已經劃咗行人專用區，而且有美化工程，令到戀愛巷就更具特色。曾經有電影同電視劇響戀愛巷取景，而呢到亦係拍婚紗相嘅好地方。

## 攷
* 

類:澳門街道
古金水

**古金水**（；）係台灣十項全能運動員，阿美族人，擅長項目係撐竿跳，同李福恩喺台灣十項全能運動上並稱一時瑜亮。2008年至2016年喺臺中市立忠明高中擔任教職。

1999年，涉及立榮航空爆炸案，二審被判刑7年6個月。2008年，三審獲判無罪。2011年5月12號，花蓮高分院指出，全案嘅更審無罪判決超過2次，因此依據《刑事妥速審判法》第八條嘅規定，全案不能再上訴最高法院，古金水無罪定讞。

古金水個女古筠曾經係日本Hello! Project嘅成員。

2014年底檢驗出罹患多發性骨髓瘤（漿細胞白血病），喺接受外科手術及異體造血幹細胞移植後病情一度穩定而出院，但之後仍然復發。2016年4月20號因為過度疲累進入台大醫院住院治療，醫院於5月21號發出病危通知，終於因合併肺炎導致敗血休克，於同年5月25號早上6點11分喺台大醫院病逝，終年56歲。

## 學歷
*台灣省立體育專科學校（今國立台灣體育運動大學台中校區）
*國立台灣師範大學

## 曾獲獎項
*1978年臺灣區運動會十項全能第四名。
*1979年臺灣區運動會十項全能銀牌。
*1980年臺灣區運動會十項全能金牌。
*1981年臺灣區運動會十項全能金牌；撐竿跳金牌。
*1982年臺灣區運動會十項全能金牌；撐竿跳金牌。
*1983年臺灣區運動會十項全能銀牌；撐竿跳金牌。
*1983年第五屆亞洲田徑賽十項全能銀牌。 
*1984年臺灣區運動會十項全能金牌；撐竿跳金牌。
*1985年臺灣區運動會十項全能金牌；撐竿跳金牌。
*1983年第六屆亞洲田徑賽十項全能金牌。 
*1986年臺灣區運動會撐竿跳金牌。
*1986年臺灣區運動會十項全能銀牌；撐竿跳金牌。
*1987年臺灣區運動會十項全能銀牌；撐竿跳金牌。
*1989年臺灣區運動會十項全能銀牌；撐竿跳金牌。
*1990年臺灣區運動會撐竿跳銀牌。
*1990年北京亞運會十項全能銀牌。
*1991年臺灣區運動會十項全能銀牌；撐竿跳金牌。
*1992年臺灣區運動會十項全能銅牌；撐竿跳金牌。
*1993年臺灣區運動會撐竿跳金牌。

## 參考
光復上水

**光復上水**可以係：
*光復上水 (2016年)
*光復上水 (2019年)，同香港修例風波有間接關係
麼理四華

**莫利四華**（，），係個美國電視新聞記者，喺 CBS News 嘅 60分鐘時事雜誌做咗幾十年主持，街知巷聞。2016年5月，退休。19號，因為肺炎喺曼克頓屋企死咗，享年84歲。

四華職業生涯有成六十年，得過唔少獎，其中包括十二艾美獎、國家電視藝術與科學院嘅終身成就獎（Lifetime Achievement Emmy from the National Academy of Television Arts and Sciences）、三個海外新聞獎、三個皮博迪獎（Peabody Awards）、兩個阿法杜邦哥倫比亞大學獎（Alfred I. duPont-Columbia University Awards）同埋電台電視董事協會嘅白保羅獎（Paul White Award）。1965年揭發美軍喺越南燒村，掀起反戰先聲。報道成為美國新聞史上經典之作。

## 攷

## 連出去
*''Booknotes'' interview with Safer on ''Flashbacks on Returning to Vietnam'', May 6, 1990.
*C-SPAN ''Q&A'' interview with Safer, October 7, 2012
瑪麗二世

**瑪麗二世**（，）係英格蘭、蘇格蘭同愛爾蘭女王，1689年到1694年在位。佢係光榮革命之後被擁立登上王位，同老公奧倫葉親王威廉三世一齊執政。
威廉三世 (英倫)

**威廉三世**（；），奧倫葉親王，1672年繼任尼德蘭聯合省執政，兼任荷蘭省同西蘭省嘅省督，1674年4月26號再兼任宇德歷省、希德蘭省及上艾修省嘅省督。1689年英國光榮革命推翻占士二世之後，佢同老婆瑪麗二世一齊做英倫、蘇格蘭同愛爾蘭國王，1694年瑪麗二世死後單獨執政，直到1702年。
香港仔艇家

**香港仔艇家**（）又叫**香港仔艇戶**，係指香港南區香港仔住喺住家艇上嘅人家，早喺香港開埠之前已經發展到幾大規模，係嗰時漁村重要部份。而家主要集中香港仔避風塘嘅西便，有幾百隻艇，約莫住六千人，全盛時期係1960年代，西到田灣，東到涌尾，住超過15萬人，隨住之後政府喺香港仔大幅填海發展，同埋起咗田灣邨、石排灣邨等公屋安置居民上岸居住，艇家就變得越嚟越少。

## 睇埋
*艇仔粉
艇仔粉

**艇仔粉**，又叫**粉艇**，係指香港南區香港仔一樣特色嘢食，喺隻艇上面煮同賣嘅河粉。呢啲艇本嚟係服務香港仔艇家嘅水上人，近年就唔定時泊喺香港仔海濱公園賣畀本地同外地遊客。

艇仔粉會用魚湯做湯底，譬如梭羅、九棍等，再落大地魚調味。餸菜選擇都有唔少，包括叉燒、切雞、燒鴨、紅腸等燒味（舊時自己燒，而家由岸上燒味舖攞貨），同自家整嘅魚片、魚蛋，同自家炆嘅牛腩等等。

## 出面網頁
*Openrice：艇仔粉
青山灣泳灘

**青山灣泳灘**（）係香港一泳灘，喺屯門青山灣青山公路十九咪，行政上歸屯門區。設施有泳灘、燒烤場。歸康樂及文化事務署管。佢隔籬係三聖邨，對開海面係屯門避風塘。

青山灣泳灘曾經因為水質嚴重污染，喺1981年到2005年關閉。

## 睇埋
*加多利灣
*舊咖啡灣
*新咖啡灣
*黃金泳灘

## 出面網頁
* 康樂及文化事務署 - 泳灘及泳池 - 屯門，康樂及文化事務署 
* 環境保護互動中心：泳灘水質，環境保護署
長江公園

**長江公園**（）係香港中環一個私營公園，喺長江集團中心週圍，由長江集團管理，開放畀公眾用。
樟樹頭

**樟樹頭**（）係香港青衣島北岸一笪地方，喺担杆山北面，同荃灣區近水灣隔海相對，而家有大量船廠，多數都係受西九龍填海工程影響由長沙灣搬過嚟。交通主要靠担杆山路同青衣北岸公路出入。
竹園邨

**竹園邨**（）係香港一個公共屋邨項目，喺九龍黃大仙區北部嘅竹園，獅子山腳東南，可以細分做竹園南邨同竹園北邨兩條邨，廣義上可以包埋鵬程苑同盈福苑兩個居屋屋苑。

## 睇埋
*竹園邨巴士總站
涌尾

**涌尾**（）係省港常見地名，可以係：
*廣州
**涌尾涌
**草芳涌尾
*香港
**涌尾 (香港仔)
**涌尾 (青衣)
**涌尾 (船灣)
涌尾 (香港仔)

**涌尾**（），英文直譯**士丹頓灣**，係指香港南區香港仔東面同黃竹坑西面之間嘅一笪地方，舊時係香港仔艇家嘅其中一個聚居點，經過1970年代填海，而家變成香港仔警署、香港仔網球及壁球中心同逸港居等建築。2016年，近明渠出口一帶新起嘅寵物公園獲命名做「黃竹坑涌尾寵物公園」，令「涌尾」呢個地名得以重見天日。

## 睇埋
*香葉道明渠
*十五間
涌尾 (青衣)

**涌尾**（），又寫成**涌美**，係指香港青衣島東北面一笪地方，舊時有兩條村：**上涌尾**同**下涌尾**，鄰近信義新村。隨住青衣新市鎮發展，兩條村要搬位過長康邨北面重建，改叫**涌美老屋村**。

## 睇埋
*涌美路
松仁路

**松仁路**（）係指香港大嶼山東涌一條車路，南面同東涌道交界，跨過裕東路，北面同逸東街交界。呢條路北段係逸東邨主要道路，路上有北大嶼山醫院；南段就係由東涌去大嶼山南部必經嘅路。
大同船塢

**大同船塢**（）係香港九龍大角嘴舊時一個船塢，屬和記黃埔旗下，1870年代起好。到1972年，大同船塢閂咗門，原址重建做住宅大同新邨，1974年起好。
香港逸東酒店

**香港逸東酒店**（）係香港佐敦一座四星級標準嘅酒店，喺彌敦道380號，屬朗廷酒店集團旗下。酒店1990年起好，2007年大規模翻新過，一共有465間客房。

## 史
香港逸東酒店前身係普慶戲院，1987年執笠後拆咗重建做酒店同商場。

類:彌敦道
環保園

**環保園**（），又叫**香港環保園**、**屯門環保園**，係香港一個用廢物回收做主題嘅工業區，喺新界屯門區西便嘅龍門路第38區，有20公頃大，2007年開張，由環境保護署管。而家環保園主要回收食油、金屬、木料、電器、塑膠、電池、建築廢料、玻璃、車胎同廚餘。

## 出面網頁
*環保園官網
第3屆烏茲別克總統選舉

**第3屆烏茲別克總統選舉**響2007年12月23號舉行，結果係現任總統卡里莫夫以攞到九成選票贏出。

## 結果

## 攷

類:2007年選舉
03
張暖雅

**張暖雅**（**Angelina Zhang**，）係中國電影女演員，山東威海出世，2012年去香港發展。佢嘅演出包括《喜愛夜蒲2》、《一路向西》同《猛龍特囧》。

## 出面網頁
* 
* 
*
第1屆烏茲別克總統選舉

**第1屆烏茲別克總統選舉**響1991年12月29號舉行，呢次選舉係烏茲別克獨立之後第一場總統選舉。

結果係由卡里莫夫以攞到八成選票贏出。

## 結果

## 攷

類:1991年選舉
01
廣州電視台新聞頻道

，簡稱**廣州新聞頻道**同埋，係廣州電視台屬下嘅免費新聞頻道，主要播新聞節目同評論、部分時段播娛樂等節目，語言多數以粵語為主，亦有少數係普通話節目。呢個頻道喺廣州地區，雖然有冇裝機頂盒都可以睇到呢個台，但至少要插有線電視天線先可以收到嘅電視頻道之一。

頻道主要喺08:30～09:30重播尋日嘅第一現場節目；之後從每日10:00～23:00期間（除咗19:00～20:00時段之外），每個鐘正點會播一次突發新聞報道；每日19:00～20:30播新聞日日睇，21:30～22:00首播當日嘅第一現場節目。凡出現重大新聞或事件直播或台慶時，頻道亦會全程直播新聞或當日嘅重大事件播報。

頻道嘅撈稿方面，左上角嘅台標24個鐘都有，而右上角嘅「直播廣州」圖標喺有節目時先會出現，重播節目時會喺圖標下邊有好細嘅「重播」白底黑字撈稿。

頻道喺每禮拜二02:20～05:18冇節目。

## 史
頻道喺1992年10月1號開播，初期係廣州有線電視屬下嘅**19頻道**，2001年取消有線電視時改嗌**廣州新聞頻道**。初期節目以城市話題為主，2005年改版時改成新聞日日睇為主；2010年11月28號00:00（廣州亞運會閉幕後無耐嘅深夜）正式以「直播廣州」嘅名義嚟搞節目，節目亦改為第一現場為主。

2017年9月18號，由於廣州國際媒體港嘅演播室正式起好兼投入使用，新聞媒體亦逐步搬入媒體港搞4K畫質播出。

2018年1月31號，頻道正式發佈短片公告話佢喺2018年2月10號正式開播佢嘅4K高清版本。

2018年2月8號晚黑，嗰日嘅《G4出動》同《城市話題》、《粵夜粵娛樂》節目播完之後，啲主持話因為台址搬到媒體港以高清播出而成為花果山演播廳播出嘅最後一期4:3節目。第二日23:45重播完《城市話題》之後彈出台址搬屋嘅短片消息，正式宣告結束大部份部門喺花果山演播廳播出嘅生涯。

2018年2月10號00:08，喺廣州國際媒體港嘅新址正式啟用，佢嘅高清頻道亦喺甜果時光正式開播。喺00:08:10，台標正式撤走。00:20:37，標清版正式改成16:9格式，同日06:00開播嗰時已經提到頻道嘅高清版已經開播嘅事。朝頭早開播之後，頭個16:9節目係重播嘅《新聞日日睇》。

2018年9月11號凌晨，標清版嘅台標正式改成16:9版兼放出4:3安全區。

## 註同攷
;註

;攷

## 出面網頁
* 

類:廣州電視台
成珠小鳳餅

係各式雞仔餅嘅始祖，喺清朝咸豐五年（1855年）始創，產自廣州河南嘅成珠樓。呢隻餅同而家嘅雞仔餅唔同：佢係用優質欖仁、瓜子仁、芝麻仁、油、白砂糖、熟糯米粉整成，無落南乳；特點係甘香脆酥化，唔似得而家啲雞仔餅咁多油。

## 榮耀
*民國年間有句嘢：「老鄉老鄉，幾時出省城？省城最有名，成珠雞仔餅」，講明成珠小鳳餅馳名粵省。
*1931年，成珠小鳳餅攞到廣州國貨展覽會一等獎章，跟住攞到「展品賽會」最優秀獎章嘅玻璃橫額。
*1946年，成珠樓開業二百年，著名書法家麥華三寫咗首詩，一開頭就係：「小鳳餅，成珠樓，二百年來譽廣州」，亦讚成珠小鳳餅。

## 睇埋
*雞仔餅
*成珠樓

## 參考
*成珠餅家「成珠小鳳餅」包裝袋、盒嘅「歷史簡介」.
*
*
同2047特首上學去

《**同2047特首上學去**》（）係香港電視娛樂製作嘅真人騷節目，2016年5月21號開始去到6月19號逢禮拜六到日22:30-23:30（6月19號禮拜日22:45-23:45）喺ViuTV播。節目主持係馬浚偉、卓韻芝、鄒凱光、Robynn & Kendy（葉晴晴同孫曉慧）。

節目主持分別派到四間唔同小學做小學五年級插班生，同埋班同學仔一齊返學上堂，發掘2047年特首人選。

## 每集一覽

## 出面網頁
*ViuTV：同2047特首上學去
陳大光

**陳大光**（，），係越南政治人，2016至2018年做越南國家主席，越南共產黨其中一個領導人，政治局入面排喺總書記阮富仲後面。
高沛

**高沛**（；），係三國時服務於領主劉璋帳下嘅將領。劉備入川時，高沛同楊懷交付嘅任務係守住關頭（有講法話係白水關）。佢哋送信畀劉璋，勸佢將劉備趕返去荊州，但另一方面佢哋又服劉備嘅英名。

建安十七年（212年），由於劉璋請劉備北伐張魯，於是劉備喺葭萌駐軍。劉備喺討伐張魯時收攬到人心，於是準備平定益州。龐統同佢出計話，若果話畀高沛、楊懷聽荊州要救急，佢要返荊州，佢兩個會開心到以爲劉備要走，自然會無防備來見佢，噉呢陣時就可以捉咗佢兩個，繼而進軍益州。呢條計係中計，劉備喺三條計中採納咗呢條。結果真係似龐統講嘅噉，劉備捉咗佢兩個後就殺咗佢哋，然後就佔領益州。

## 喺《三國演義》
《三國演義》中，高沛出現喺第61回，喺第62回《取涪關楊高授首 攻雒城黃魏爭功》係正式人物。當中，劉璋派白水都督楊懷同高沛守涪水關，而佢自己返成都。當劉備有咗啲起事動態，高沛、楊懷聽到之後，就留低高沛喺度，而楊懷跟住使者入成都，去見劉璋同佢講呢回事。

之後劉璋聽從，繼續派楊懷、高沛守住個關頭。劉備軍師龐統出咗三條計中嘅中計，話帶兵返涪水關，假意話返荊州，關頭守將楊懷、高沛必定出來迎接，捉住佢哋殺咗，劫奪關口，然後進兵入成都。

之後劉備引軍去涪水關，派人入去報畀涪水關守將高沛、楊懷知，要佢哋出關相別。二將聽報，佢兩個共同諗定謀殺主公劉備。劉備同龐統講緊楊懷、高沛時，突然一陣旋風颳起，吹冧咗帥字旗。龐統認定呢個係凶報，話楊懷、高沛有意想攪事。

高沛、楊懷各人帶一支匕首喺身，引軍二百，帶埋酒同羊，直行去劉備軍寨，睇佢無咩防備，心度暗喜，以爲佢哋陰謀大成。但係劉備暗中安排劉封、關平喺帳後，喺高沛、楊懷退走二百軍兵後，由佢哋生擒。高楊二將反抗，但已經畀劉封、關平捉住，於是佢哋嘅行刺失敗咗。

龐統差遣左右搜呢兩個人身，果然兩人都收埋一支好利嘅匕首。劉備聽龐統話，立即派人攞刀斧喺帳前就地處決佢哋，然後同高楊帶來嘅隨從解釋話楊懷、高沛離間佢哋兄弟親情，又攞利刃行刺佢，所以佢哋抵殺。

## 參攷資料
*

類:三國人
沛
𧒽崗站 (地鐵)

**𧒽崗站**（，），規劃時期叫**𧒽崗公園站**（；），係佛山地鐵（廣州叫）嘅車站，喺2010年11月3號開始營運，位置喺佛山市南海區桂瀾路，近夏平路口。

## 結構
### 樓層
呢個站有2層樓嘅地下室，其中地下1樓係站廳，而地下2樓係嘅月台。同西邊大多數車站一樣，既冇廁所，又冇休息室，更加冇母嬰室響度。
#### 打掂

#### 平行

### 站廳
𧒽崗站嘅站廳東邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台都得。

### 月台
呢個站有1個島式月台，喺南海大道同埋南桂路嘅交界嘅地底。

### 商舖同自助服務
由於呢個站平時冇乜人，所以入面係冇商舖。不過有臺自動櫃員機同埋臺販賣機響度。

### 出入口

呢個站一共有3個出入口，分別係A、B、D。

## 車站歷史
站名出喺隔籬嘅𧒽崗公園。2002年嘅廣佛地鐵定咗初步計劃，嗌「𧒽崗公園站」，但係到咗開始施工時改名做「𧒽崗站」，工程喺2007年6月28號正式開始。

到咗2010年10月28～29號，呢個站正式開放畀廣州同佛山兩市嘅市民嚟坐車。一直到2010年11月3日嘅廣佛地鐵1號綫首通段開通咗之後先至正式營運呢個站。
### 點解個站名係電腦打唔出嘅「𧒽」字？

雖然中國大陸現行嘅規範漢字冇「𧒽」字，但佢喺統一碼——CJKV漢字擴展B區嘅274BD位置。雖然國家語言文字工作委員會同教育部建議發佈嘅《通用規範漢字表（征求意見稿）》收錄咗「𧒽」字（喺8221區），但後嚟喺正式版冇用到。

由於地鐵嘅電腦系統都冇收到「𧒽」字而出格仔或問號、空白等其他亂碼符號，所以售票機同查詢系統成日出現合併字或近似字現象。但車站入面嘅站牌同書法大字係地鐵公司自己專門用電腦嘅整字程序搞出嚟。

### 出入口
車站開通初期凈得A、B呢2個出入口，2014年1月22號加開咗D出入口。

## 利用狀況
𧒽崗站附近有好多事業單位同𧒽崗公園、南海活水公園響度，所以喺上落班高峰期間比較多人上落，其它時間比較少人上落。另外，重有好多乘客喺呢個站出站到南海大道北同夏西新村一帶。

## 攷

## 上一站·下一站




類:佛山地鐵車站
類:南海區
炒底

**炒底**係香港同澳門嘅茶餐廳嘅一種特色要求，若果人客嗌嘅飯款唔係連飯一齊炒嘅碟頭飯，可以要求餸菜底下嘅白飯改用蛋炒飯，呢樣就叫「炒底」。炒底要另外收錢，一般幾蚊雞。

## 睇埋
* 碟頭飯
* 炒飯
楊絳

**楊絳**（；）原名**楊季康**（），係中國嘅作家、戲劇家同翻譯家，江蘇無錫人，佢嘅老公係學者同文學家錢鍾書。佢嘅作品有小說《洗澡》，散文《幹校六記》、《走到人生邊上同埋《我們仨》。作爲翻譯家，佢翻譯嘅語種有英文、法文、西班牙文，佢翻譯嘅《唐吉訶德》係公認嘅最佳中文譯本。

2016年5月25號凌晨，佢喺北京協和醫院病終，終年105歲。

## 攷


## 出面網頁

絳
類:無錫人
類:中國作家
類:中國戲劇家
類:翻譯家
類:人瑞
龐曾

**龐曾**（；），酒泉表氏人（而家甘肅高臺），係三國時曹魏嘅官員，佢係曹魏官員龐淯嘅仔。

佢老豆嘅爵位係曹魏嘅關內侯，喺佢老豆死咗後，佢繼承咗呢個爵位。

## 參攷資料
*

類:甘肅人
類:三國人
曾
動L

「**動L**」（粵拼：dong4 au4；IPA：），又稱「**動呦**」、「**動啊**」、「**動AL**」、「**Dong'al**」，喺中國大陸叫做「Duang」 ( IPA：[twáŋ )，一個起源於2008年嘅網路用語。佢出自「霸王」防脫洗髮液嘅洗頭水廣告入面，成龍喺佢個普通話廣告入面講咗句：「……你拍一個廣告拍完以後加了很多特技，那頭髮**動啊**……很黑！很亮！很柔！」期間成龍七情上面，用聲音同手勢模仿因加咗特技而誇張噉彈起嘅髮絲。而因為「動啊」嘅發音同嗰陣配合嘅動作太誇張、太得意，令啲網民個個走去扮佢，變咗做網絡用語，再成為潮語。

## 起源
2004年，成龍代言「霸王洗頭水」嘅廣告，佢話：

粵文譯：

但係喺2010年，有媒體聲稱霸王洗頭水有致癌物二噁烷（霸王唔認），而霸王兩款產品又因為虛假宣傳被大陸藥監部門調查。之後引發咗網上對廣告嘅惡搞。

## 現實中嘅影響
動L嘅影響力甚廣，例子太多講唔晒，以下淨係列出對現實中早期啲嘅影響。

### 報章雜誌

#### 《[[蘋果日報]]》副刊
2009年4月24號嘅《蘋果日報》副刊中，編輯用「動L」嚟形容彈牙嘅讚岐烏冬。

#### 《蘋果日報》娛樂版
藝員王菲接拍嘅2009年新一系列霸王洗髮水廣告，報導中以「長髮動L」，來形容王菲飄逸嘅長髮。

#### 《蘋果日報》政情版
三位前自由黨成員林健鋒、梁劉柔芬同梁君彥，喺2009年6月16號成立名叫「經濟動力」嘅組織。編輯用咗「經濟動L」來稱呼呢三位用英文 L 字開頭嘅人搞嘅組織。

### 電視／電台節目

#### 《係咪小兒科》第一輯
無綫電視節目《係咪小兒科》第一輯嘅其中一集，古巨基曾經講到「動L」呢個字。

#### 體育新聞報道
2009年3月11號，無綫電視互動新聞台中其中一單足球新聞報道，報導員伍家謙突然用「動L」呢個字以形容球員入波的動作。

#### 2009年度勁歌優秀選第一回
古巨基整咗個L字手勢然後放平問陳奕迅嗰條IQ題嘅謎底，陳奕迅答錯做「動L」。

#### 《[[香港亂噏]]》
喺2009年5月31號播出嘅《香港亂噏》節目中，惡搞成龍嘅「成大哥」（姜皓文扮）多次講「動L」及揈頭，影射成龍洗頭水廣告。

另外，喺2009年7月12號播出嘅《香港亂噏》嘅《特區政府冇問題記者會》環節入面，成龍洗頭水廣告再次被人惡搞。

#### 《頭條新聞》
喺2009年6月12號播出嘅《頭條新聞》節目中嘅《CMN超現實報道》環節，主持林超榮惡搞成龍做「成蟲」，希望全港市民練拳強身，喺環節完結時講咗句「動L」。

#### 《早霸王》
呢個商台節目用《霸王動L》做其中一個環節個名。

## 呢個字喺中國大陸嘅情況

動L呢個潮語誕生之後7年，呢個字再次喺大陸炒起，但係變種成「Duang」。2015年頭，有個叫「緋色toy」嘅人喺彈幕影片網Bilibili將條廣告片攞出嚟惡搞，將佢同大陸藝人嘅歌《》remix埋，呢個「duang」字就係咁不斷被人惡搞。

條片掟咗上網之後，「duang」呢個字迅速成為中國網絡熱詞，「duang乜嘢意思」一度成為微博排名第一嘅搜尋字眼，截至2015年3月1號6點，喺微博度搵「duang」呢個字，已經可以搵到差唔多500萬個結果。網民不單止創造咗「duang」嘅漢字寫法，重用佢嚟「造句」，「duang」呢個字都被人認為係羊年第一個網絡熱門詞，惡搞片入面嘅「加特技」亦因而流行。網上購物網站都整啲T恤、手機殼、記事簿、腰包、心口針、口罩、洗頭水搭呢個順風車，用佢改名或者做廣告，並熱賣。

「Duang」呢個字喺中國網絡爆紅，亦引發咗包括英國BBC同美國《》雜誌等等海外媒體嘅關注，走紅全球。

而當事人成龍嘅微博都喺惡搞片掟上網之後畀人用「duang」洗版，之後成龍自己喺微博都用「duang」自嘲，引發網民圍觀。喺2015年中國「兩會」期間，有媒體記者問及「最近網上很火的『duang』字你怎麼解釋」時，身兼第12屆全國政協香港委員嘅成龍講笑話「好好玩」。但係喺另一個場合，全國政協文藝界小組會議入面，成龍就呻：「抱咗下宋祖英就上頭版，講一句duang就寫咗咁耐……我呢個duang，講100年。我而家講一句真話真係有可能後悔10年，後悔成世。等你死咗嗰日，甚至死咗之後重會被人抄返出嚟。」表示以後講嘢要三思。另一當事方霸王都改過之前網友惡搞嘅片，整條「自嘲」片，但係其中「連續七年銷量第一」嘅台詞就被人質疑。

## 參考

## 出面網頁
* 
*【成龍】我的洗髮液Bilibili上面條片
*
吳宏宇

**吳宏宇**（；；；）係中國大陸嘅一位見義勇為人物，廣東揭陽人，廣東工業大學土木與交通工程學院2015屆學生。2016年5月23號15點50分（UTC+8）喺廣州大學城嘅廣工校區入面，捉偷車賊時遇到車禍，送到醫院經盡力搶救重係死咗。

事發之後，番禺警方成立咗調查案件小組專門查呢單案，查到關某（28歲，番禺人）有重大作案動機，事發後第二日03點30分（UTC+8）喺南村鎮當場捉住。

吳宏宇嘅打擊犯罪事蹟好快喺互聯網上面流傳而畀人民尊稱為見義勇為人物。

## 攷
* 两大学生飞车追截“偷车贼” 双方突然“碰撞”一学生遇难 羊城晚报 （2016-05-25 A05版）
* 广州大一学生抓偷车贼遇难 警方为其申报见义勇为 鳳凰網 （2016-05-25）

宏宇
類:揭陽人
類:見義勇為人物
類:交通意外死者
大秧歌

**大秧歌**（；）係由山東影視傳媒、完美建信影視同完美影視傳媒、海陽完美千策影視一齊搞嘅熱血抗戰傳奇電視劇。部片一共79集。

呢部劇曾經喺2016年底到2017年初俾好多廣東省啲地級市電視台鬥播爭收視。

## 劇情
1930年代，乞兒海貓返到山東海陽搵親生阿媽。點知世代為仇嘅虎頭灣吳、趙兩大家族，將觸犯咗族規嘅海貓同佢爹娘一齊沉入海底，但後兩位死咗。吳家小姐——吳若雲同漁家女——趙香月，同海盜黑鯊一齊出手救返。大難不死嘅海貓開始大鬧虎頭灣，點知得罪咗吳、趙兩大家族。海貓入獄後雖然白白被定為死罪，但咁啱撞整地下黨員——王天凱出咗橋先至鹹魚翻生，重改名做海龍。海龍唔單止每次喺日軍嘅狂轟濫炸情況下保住咗家園，重以鬥秧歌嘅契機而解決咗吳、趙兩家族幾百年嚟嘅仇怨。喺海龍嘅領導下，虎頭灣百姓理解清楚軍統八仙小組嘅特務組織而翻身做咗主人。

## 出鏡人馬

## 連出去
* 大秧歌 电视猫
* 电视剧拍摄制作备案公示表 

類:中國電視劇
楊之光

**楊之光**（；；）係中國嘅書畫畫家，廣東揭陽揭西人，喺上海出世。曾經做過廣州畫院國畫系主任、教授、副院長，美協廣東分會理事、廣州美術學院教授，嶺南美術專修學院院長等職。2010年攞過廣東省文藝終身成就獎；2012年攞過第二屆中國美術獎之終身成就獎。

楊之光喺2016年5月14號喺廣州病逝，終年85歲。而佢嘅追悼儀式喺同年5月23號舉行。

## 作品
;代表作
*《毛澤東主辦廣東農民運動講習所》
*《浴日圖》
*《礦山新兵》
*《激揚文字》
;著作
*《中國畫人物畫法》
*《楊之光畫集》
*《楊之光書法集》
*《楊之光詩選》

## 連出去
* 杨之光 广州名人网
* 杨之光 中華博物
* 岭南美术界共同送别杨之光 新华网 （2016-05-23）

之光
類:揭陽人
類:中國畫家
甜包

**甜包**係一類西式包，焗包嗰陣會落果仁粒或者生果粒，口味會比較甜。西人會當佢做早餐或者甜品食。
## 睇埋
*法式甜包
香蕉包

**香蕉包**係起源自美國嘅甜包，主要用麵粉、牛油、砂糖、發粉、香蕉蓉、玉桂碎同果仁碎焗起，食落有香濃嘅香蕉味。

## 睇埋
*香蕉蛋糕
*香蕉糕
提子包

**提子包**（又叫做**提子乾包**）係起源自美國嘅甜包，主要用麵粉、牛油、砂糖同提子乾焗起。有啲人整包會落埋合桃碎、榛果碎，有啲甚至會用冧酒、威士忌呢啲酒。
德國冬甩

**德國冬甩**（又叫做**德式甜冬甩**）係起源自德國嘅冬甩，質地似一般嘅冬甩，但中間無個窿，入面會用果占做餡，面頭有糖霜。
## 搞笑事
因為德文入面德國冬甩同柏林人都係一樣寫法（Berliner），當美國總統約翰甘迺迪1963年訪問西德西柏林演講，講咗句「我係柏林人」（Ich bin ein Berliner），結果曾經畀人誤解做「我係德國冬甩」。
德式黑麥包

**黑麥包**係起源自德國嘅包，材料主要用到黑麥粉去整，色水深黑，質地硬。焗之前嘅發酵過程會令佢帶酸味。
奇雲高士拿

**奇雲高士拿**（，）係美國男演員、電影導演、電影監製、歌手。1990年奧斯卡金像獎最佳導演（《與狼共舞》）。

## 出面網頁

* 
*
黃埔區職業技術學校

，之前嗌過**廣州市第88中學**，係中國廣東廣州嘅一間技校，1968年創立，位置喺黃埔區廟頭路801號。佢亦係經教育部批准喺廣州東邊城區搞嘅唯一公辦國家級重點職業技術學校。

## 校服色

;長袖
（2016～而家）
*衫：相間，領，袖口帶相間嘅線，正面靠上啲嘅位有鈍角嘅V字花紋，左右對稱。
*褲：純。
（1992～2018）
*衫：相間，領，其中左袖有個細三角形，右袖有兩個同一個嘅細三角形，正面近校徽位置下邊有同疊埋一齊嘅三角形，左右唔對稱。
*褲：，兩邊有嘅鈍角三角形或銳角三角形
;短袖
（2016～而家）
*衫：，有領冇紐扣。領同袖口都係帶些少邊，左右對稱。
*褲：純。
（1992～2018）
*衫：帶嘅漸幼線條，其中嘅線喺右邊膊頭出現，嘅線喺左胳肋底附近出現。雖然左右唔對稱，但有領有纽扣。
*褲：，兩邊有嘅鈍角三角形。
;風褸
*（2016～而家），領，左右對稱，正面靠上啲嘅位有鈍角嘅V字花紋。
*（1992～2018）相間，領；正面同背面都係上下，袖上邊帶有好幼嘅線。

## 史
學校喺1968年創立，初期嗌過**廣州市第88中學**，係間普通嘅完全中學。1997年受到廣州市人民政府發佈嘅「281工程部署」關係，學校高中同初中部先後停止招生，重同123中學職中部合併，合併後校名變成「廣州市黃埔職業高級中學」。1999年6月，學校升級為廣東省級重點職業高中。2002年亦同黃埔區職業高級中學合併而變成有中專、電大、夜大、短期培訓等各種學制嘅綜合性職業技術學校。

## 註同攷

;註

;攷

## 出面網頁
* 

類:廣州技校
類:黃埔區
麒麟金融

**麒麟金融**（）係香港嘅麒麟集團控股屬下嘅一間公司，2001年8月29號成立，位置喺銅鑼灣告士打道255～257號，信和廣場10樓。公司主要業務專門圍繞設計、管理同埋實施能源管理系統解決方案、工程顧問服務。亦喺亞洲地區搞旅遊建設項同配套工程、集體運輸安排等業務。 

## 出面網頁
* 

類:香港公司
張磊

**張磊**可以係：
* 張磊 (排球員)，中國排球員，上海人
* 張磊 (單車手)，中國單車手，山東濟南人
* 張磊 (歌手)，《中國好聲音》第四季冠軍，黑龍江牡丹江人
* 張磊 (演員)，中國演員，江蘇南通人
* 張磊 (射擊員)，中國射擊運動員，河南開封人
* 張磊 (足球員)，中國足球員，天津人
皇帝件新衫

《**皇帝件新衫**》（）係由丹麥作家安徒生寫嘅童話故仔。個故仔嘅情節講到有兩個騙子答應幫皇帝造新衫，話套衫「只有啲稱職、唔蠢、唔無能嘅人先至睇得見」，而皇帝就真係聽咗佢哋噏，「着住佢件新衫」出巡，在場個個人望住皇帝一絲不掛但冇人敢出聲，直到有個細路見到皇帝全裸噉，就大聲叫：「皇帝佢乜都冇着呀！」

《皇帝件新衫》係喺1837年4月7號面世嘅，C. A. Reitzel 喺哥本哈根出嘅《講畀細路聽嘅故仔》一書嘅第三集之中收錄咗個故仔同埋《人魚公主》。呢個故事打後大受歡迎，有畀人繙譯成一佰幾種語言同文字。到咗廿一世紀初，個故仔已經係家傳戶曉，基於呢個故仔嘅音樂劇、動畫、電影、已至改編，多到數唔曬。

## 嗌法
《皇帝件新衫》呢個故仔喺各種語言入面個名如下：
*
*
*
*
*日本話：，通常會用漢字加假名寫做，意思係**冇著衫嘅皇帝**噉解。
*語體中文：**國王的新衣**、**皇帝的新裝**
**標官：guó wáng de xīn yī、huáng dì de xīn zhuāng
*粵化譯名：**皇帝件新衫**
**

## 情節
原著《皇帝件新衫》嘅情節，大致如下。

### 皇帝愛靚衫
好耐好耐以前有個皇帝，佢好中意衫，成日都會揮金買新衫，買完就做蘇噉四圍去畀人睇。

有一日，有兩個流氓扮成梭織師嚟到首都。佢哋揚言話自己咩都織到，仲聲稱話自己有隻獨門梭織技巧，能夠織出無能同蠢嘅人睇唔到嘅衫。

兩位流氓講嘅嘢，話咁快就傳到去皇帝嘅耳度。皇帝聽到就諗：
:「咁犀利？無能同蠢嘅人睇唔到？噉我都想要返件喇，有咗我就知我啲大臣邊個唔夠料。」
於是皇帝就出大筆錢，請兩位「梭織大師」嚟皇宮做嘢。

### 齊齊講大話
兩位「大師」要求皇帝提供最細緻嘅絲綢同埋最純淨嘅金絲（實際上兩個人將呢啲值錢嘢晒落袋），然後就「開工」。同時件事傳咗去皇宮外面，全首都上下都喺度期待兩位「大師」嘅作品。
:「仲未搞掂呀？我好想知我隔離屋嗰個人係咪蠢材喎。」
皇帝都好心急，就派咗個老忠臣去睇吓兩位「大師」搞掂未。老忠臣去咗，見到「大師」間房空寥寥噉。「大師」就開口：
:「呀，埋嚟睇睇件衫嘅嘥好唔好？」
老忠臣咩都見唔到，就開始驚：
:「唔通... 我無能同蠢，所以見唔到件衫？」
於是佢就講大話，盛讚兩位「大師」手藝好。然後兩位「大師」仲開始向老忠臣描述件衫有咩顏色同花臣。老忠臣將聽到嘅嘢冚唪唥背起晒，一返到皇帝嗰度就將聽到嘅嘢照樣背返晒出嚟。皇帝打後又再派咗幾位大臣去「睇吓件衫織好未」，每次都係發生同樣嘅事—大臣乜都見唔到，唔想認自己無能同蠢，於是就扮見到件衫，返到皇帝嗰邊就將「大師」對件衫嘅描述背返畀皇帝聽。過咗冇耐，全城上下都喺度討論件衫係幾咁靚，講到件衫好似係天上有地下無噉。
 
有一日，皇帝好想親自睇吓件衫，就帶住幾位對佢忠心嘅大臣去見「大師」，呢幾位大臣當中有兩位之前「見過件衫」。一到步，「見過件衫」嗰兩位大臣就開聲，大讚件衫嘅嘥幾出色，諗住佢哋身邊嘅人都會見到。皇帝咩都見唔到。
:「死喇。如果我認我見唔到件衫，咪等如公開我係個無能同蠢嘅人？」
於是皇帝就決定要扮見到件衫：
:「噢，件衫真係好... 華麗。」
佢一路讚一路用力望，用力到對眼有啲痛，依然係咩衫都見唔到。在場嘅人聽到皇帝所言，個個都跟住應聲：
:「好華麗呀！」
:「好迷人呀！」
:「兩位大師手藝真係勁！」
皇帝跟住提出封兩位「大師」做騎士，賜外號為「梭織紳士」。

### 新衫整好咗
當晚，兩位「大師」扮到好似連夜趕工噉，最後大聲宣佈：
:「件新衫織好喇！」
皇帝帶住全宮廷上下嚟見兩位「大師」。兩位「大師」用手捉住空氣，扮到好似拎住件衫噉，仲對件衫作出繪色繪影嘅描述。在場嘅人乜都見唔到，但個個都開口讚。
:「親愛嘅皇帝陛下，快啲試吓件衫吖！」
皇帝騎虎難下，於是就除晒身上嘅衫「著起件新衫」，仲要企喺塊鏡前面扮到好似喺度欣賞自己件衫噉。
:「陛下著得真係好睇！好啱身呀！」 
:「我建議陛下去巡遊畀大家欣賞！」
冇人夠膽指出，皇帝查實係處於一絲不掛嘅狀態。

如是者，皇帝就帶住班大臣同守衛，去首都嘅大街出巡。啲市民之前聽過有關件衫嘅傳言，知件衫係「無能同蠢嘅人見唔到嘅」，個個都開口讚件衫好睇。

點知皇帝佢哋行行吓，有個好細個嘅細路見到。個細路諗都唔諗就講：
:「但係皇帝陛下剝晒光豬喎！」
啲人聽到，就慢慢開始跟住講，傳傳吓，全城嘅人都喺度講：
:「皇帝陛下剝晒光豬喎！」
而皇帝以及佢嗰班大臣同守衛就繼續行，扮到好似皇帝著住件靚衫噉。

完。

## 影響

到咗廿一世紀初，《皇帝件新衫》呢個故仔可以話係家傳戶曉，多次畀人改編做第啲媒體嘅作品。

除此之外，《皇帝件新衫》仲對現代嘅西洋語言產生咗影響，例如廿一世紀初嘅英文就有 **emperor's new clothes**（**皇帝件新衫**噉解）呢句慣用語，意思係話啲人自欺欺人噉嘅意思，例句：
:**We have been too willing to accept that the emperor had new clothes.**
粵文直譯：「我哋一路太過願意接受皇帝係有件新衫」，句嘢係暗指「我哋一路太過自己呃自己」。

## 歐詞

## 註釋

## 引咗

## 睇

* 安徒生童話
* 人魚公主
* 多數無知
* 《皇帝件新衫》（The Emperor's New Clothes）英文版 
* Bartleby.com 英文版《皇帝件新衫》 
* 文學 / 皇帝件新衫 ，電視橋段網講呢個故仔。
* 【偽動畫故事】國王的新衣 | 保持初心，不要盲目跟隨虛偽的世界，用粵語講《皇帝件新衫》，夾雜咗啲似標準官話嘅用語。佢個結局同原版有少少出入，例如原版故仔入面皇帝並冇同個細路講嘢，更加冇話想改過自新。
腿蛋包

**腿蛋包**（英文：**Ham and egg bun**），全名**火腿雞蛋包**，係香港式包，用火腿片同煎雞蛋做餡，類似腿蛋治。
牛肉包

**牛肉包**（英文：**Beef Bun**）係香港式包，用牛肉碎同洋蔥碎做餡，亦有餅舖會用鹹牛肉。
吞拿魚包

**吞拿魚包**（英文：**Tuna Bun**）係香港式包，用吞拿魚碎做餡，大多數餅舖用嘅吞拿魚會用罐頭貨。
花生醬包

**花生醬包**（英文：**Peanut butter bun**）係香港式包，用花生醬做餡。香港比較少餅舖會賣，反而海外唐人街會比較常見。
莫應帆

**莫應帆**（）係香港註冊中醫師，香港民主民生協進會成員，曾任香港立法局、市政局同埋區議會「三料議員」。

類:前香港立法局議員

類:民協成員
應帆
廣州港技工學校

係中國廣東廣州經濟技術開發區嘅一間技校，1975年創立，位置喺黃埔區黃埔東路2889號（開發大道立交向東過啲嘅橋底路口仔入去，第一個路口轉右嘅位）。佢係廣州港集團屬下嘅一間技校。

## 校服色

;長袖
*衫：相間。領，袖口帶一條相間嘅線。正面同背面上下，分界線喺水平中間位，成上下嘅梅花間竹式排列；兩袖，但膊頭位到關節部分有好大嘅箭嘴響度。左右對稱。
*褲：，兩邊有嘅鈍角三角形，袋口入面有「gzgjgxx」字樣。
;短袖
*衫：，有領冇鈕扣，領同袖口都係帶邊，左右對稱。
*褲：，兩邊有嘅粗線或鈍角三角形，但三角形款嘅袋口入面有「gzgjgxx」字樣。
;風褸

## 出面網頁
* 

類:廣州技校
類:黃埔區
類:廣州經濟技術開發區
鄧方

**鄧方**（；），字**孔山**（），荊州南郡人（而家湖北荊州），係三國中蜀漢嘅官員、將領。

由於資料遺失，所以《三國志》度無幫佢作傳。而家關於佢嘅資料主要有楊戲嘅《季漢輔臣贊》。

鄧方原本係荊州從事，後來跟咗劉備。建安十九年（214年），收得蜀地呢個地盤後，佢任命做犍爲嘅屬國都尉，後來因爲郡名改咗，佢改任爲朱提太守，然後遷任爲安遠將軍、庲降都督，駐地喺南昌縣（而家雲南鎮雄）。章武二年（222年）時死，不過同樣喺《三國志》嘅《李恢傳》度就話佢係章武元年（221年）時過世嘅，佢過世後，庲降都督呢個位由李恢繼任。

楊戲喺《季漢輔臣贊》讚佢話：「以強大嘅意志安撫邊遠地區，堅守節操，疏財而果斷勇烈，艱難之中唔受迷惑，以少數抵禦多數，保全完成喺異域嘅任務。」《華陽國志》就讚佢：「疏財而果敢剛毅，無論係夷人定係漢人都敬仰佢嘅威信。」

## 參攷資料
*
*
*

類:湖北人
類:三國人
方
羅明珠

**羅明珠**（；；），原名**羅皓茵**，係香港女演員，前開心少女組第一代成員，1984年同另外兩位少女演員李麗珍、林珊珊拍電影《開心鬼》而開始出名，1990年代逐漸淡出娛樂圈。

2016年5月27號，羅明珠因心臟病而過身，終年47歲。
祖些摩連奴

**祖些·摩連奴**（；），有時又譯做**荷西·莫連奴**，係葡萄牙足球教練，曾經執教過幾支歐洲頂級球隊，包括波圖、車路士、國際米蘭、皇家馬德里、曼聯、熱刺等，而家教緊賓菲加。摩連奴亦都係全世界最好嘅領隊之一。
尊尼特普

**尊尼特普**（**Johnny Depp**，）係美國男演員，出名作品包括電影《魔盜王決戰鬼盜船》、《朱古力獎門人》同《愛麗絲夢遊仙境》等。佢憑2007年電影《魔街理髮師》攞到金球獎最佳音樂及喜劇類電影男主角獎。

## 出面網頁
莎拉

**莎拉**（，），原名**鄭嘉欣**（**Scarlett Cheng**），係香港賽馬節目女主持，亦係一位模特兒。佢而家係香港賽馬會節目《胆識過人》賽馬預測主持，同埋香港商業電台881《一馬當先》直播主持。

## 參考
*馬圈女神莎拉陪富三代鍾培生整聖誕飾　精緻外表惹整容疑雲
*莎拉內外美兼備
*楊明綸女友 升呢做賽馬預測主持
鄭嘉欣

**鄭嘉欣**（，）係香港女模特兒，2016年出道，而家係太陽娛樂文化旗下藝人。2020年佢參與ViuTV搞嘅真人騷選秀《全民造星III》，因為身高有178cm同個樣幾靚而受到關注，畀傳媒叫做「港版石原里美」，但佢最後入到50強就止步。《全民造星IV》第一輪96強止步。

## 演出
### 電視節目（ViuTV）

### 電影

### 網絡電視劇

### MV

## 參考

## 出面網頁
*
*
* 全民造星IV | Christine
重讀

**重讀**有三個意思：
* 重音，即係強調音節
* 留班，即係今年再讀返上年嗰個年級
* 即係同一個年級、同一個課程或興趣班等，學生自願再讀多次
山德士

**山德士**（**Sanders**）係英文、德文同埋荷蘭文裡面嘅一個姓，源自英格蘭大倫敦遠郊古萊頓（Croydon）嘅山德士泰德村（Sanderstead）。
奧托·馮·山德士

**奧托·列曼·馮·山德士**（；）係一位猶太裔德國陸軍中將，由1913年到1918年擔任鄂圖曼帝國嘅軍事顧問，後期更加直接指揮鄂圖曼軍隊贏得達達尼爾戰役。

## 參考

## 睇埋
*毅彌爾·卻亞納·亨策

類:德國軍人
類:土耳其軍事
董敏莉

**董敏莉**（**Monie Tung**，）係香港女藝人，2004年出道，初頭係歌手，之後主要拍電影同電視劇，出名電影作品包括《師奶唔易做》同《性工作者十日談》。

## 簡歷
董敏莉香港出世，中學讀聖公會林護紀念中學，大學讀香港大學文學院，主修法國文學。

董敏莉2016年同律師莊耀金結婚，育有一女莊子子。

## 演出作品
### 電影
*2003年：《新紮師姐》
*2004年：《甜絲絲》飾 羅四喜
*2005年：《半醉人間》
*2005年：《》
*2006年：《PG家長指引》
*2006年：《鬼眼刑警》
*2006年：《師奶唔易做》飾 Cherry
*2006年：《傷城》
*2007年：《性工作者十日談》
*2007年：《單身部落》飾 美華
*2007年：《危險人物》
*2007年：《十分愛》飾 Mary
*2008年：《七月好風》（獨立電影）
*2008年：《無野之城》
*2008年：《性工作者2我不賣身我賣子宮》
*2009年：《游龍戲鳳》
*2010年：《香港機密》
*2015年: 《碟仙碟仙》飾 董祖兒
*2015年: 《色模》

### 電視劇
*2004年：無線電視電視劇《赤沙印記@四葉草.2》飾 方敏(Mon-mon)
*2005年：台灣偶像劇《海豚愛上貓》
*2006年：香港電台單元劇《小琴》
*2006年：香港電台單元劇《歡樂滿屋》之 巡更
*2006年：香港電台單元劇《左鄰右里III 滋家歌》
*2007年：有線電視劇《補習天后》 飾 陸小魚
*2008年：亞洲電視電視劇《火蝴蝶》 飾 霍心思
*2010年：香港電台單元劇《火速救兵》
*2012年：香港電台單元劇《非凡工程夢》飾 ：梁穎詩母(1967-1972)、高中同成年梁穎詩
*2019年：ViuTV電視劇《假設性無罪》 飾 岑美珊

### 節目主持
*2008年：有線電視《「峰」生水起精讀班》掌相篇（其他主持：蘇民峰）
*2008-2009年：有線電視《高師傅美食俠客行》（其他主持：高榮新）
*2009年：有線電視《高師傅美食傳奇》（其他主持：高榮新）
*2012年：亞洲電視《娛樂CIA》
*2016年：viuTV《即日上映》

## 攷

## 出面網頁

類:聖公會林護紀念中學舊生
唐景崧

**唐景崧**（），字**維卿**，係大清官員，廣西桂林灌陽人，打過中法戰爭有功，之後做咗最尾一任臺灣巡撫。光緒廿一年（1895年），大清跟《馬關條約》將臺灣割讓畀大日本帝國，唐景崧喺5月25號被擁立做臺灣民主國嘅總統，年號「永清」，直到6月3號日本軍攻陷基隆，唐景崧著草去廈門，最後喺家鄉桂林鬱鬱而終。

## 出面網頁

類:臺灣民主國
類:總統
科拉桑

**瑪莉亞·科拉桑·「科莉」·許寰哥·阿基諾**（其實應該叫做「瑪莉亞·**許娜桑**·「科莉」·許寰哥·阿基諾」，因為佢閩南話個名叫**許娜桑**（Corazon））（Maria Corazon "Cory" Cojuangco Aquino，），華文媒體通常簡稱**阿基諾夫人**，係第11任菲律賓總統，亦係菲律賓同埋亞洲嘅第一位女總統，1986年至1992年在位。科拉桑出身富裕嘅「許寰哥」華裔家庭，祖先來自中國福建泉州府同安縣鴻漸村（現屬漳州龍海市）；結婚之前嘅名叫Maria Corazon Sumulong Cojuanco；，曾經自稱係一位「普通嘅家庭主婦」。

## 生平
科拉桑1933年菲律賓丹轆省出世。太爺，人哋叫佢做。1861年由福建移民到呂宋，同當地女子結婚，係皈依天主教，教名「荷西」，人哋叫佢做「荷西·許寰哥」，從此「許寰哥」（Cojuangco）成為佢家族嘅姓。

科拉桑喺屋企排第六，十三歲嗰陣去美國讀書，1953年返去菲律賓，曾經喺菲律賓讀一個學期書。

### 婚姻生活
科拉桑22歲同時任Concepcion市長嘅阿基諾結婚，結婚之後生落咗四女一男，包括1960年生咗個仔阿基諾三世（排第三）。後尾阿基諾當選參議員，並逐漸成為對抗時任菲律賓總統馬可斯獨裁貪腐統治嘅阿頭，阿基諾曾經喺1972年參議員任內被人拉咗坐咗監。由於呢件事，1980年阿基諾夫婦被逼流亡美國紐約。

1983年8月21號，阿基諾夫婦結束喺美國嘅流亡生活返菲律賓，但阿基諾就喺眾目睽睽下喺馬尼拉機場遭到刺殺喪生，一般認為係總統馬可斯唆使。件事惹起反對勢力嘅群情激憤，而無政治經驗嘅科拉桑成為咗大眾嘅焦點，凝聚咗反對馬可斯統治嘅人。

### 1986年大選
由於國內對馬可斯嘅不滿，菲律賓提前喺1986年2月7號舉行總統選舉。喺呢次總統大選，科拉桑獲得天主教樞機主教辛海棉以及反對派嘅推薦競選總統一職，雖然選舉結果顯示馬可斯贏出，但喺來自全國各地嘅選舉舞弊投訴紛至沓來，馬可斯喺2月15號自己宣布當選；最後由參謀副總長羅慕斯同埋國防部長安里爾出面話「尊重選舉結果」之下，人民開始喺街頭進行反馬可斯集會，發起「人民力量革命」。2月24號，馬可斯透過電視台宣布全國進入緊急狀態。同時美國政府喺壓力之下都要求馬可斯落臺。2月25號馬可斯上晝自己宣布就職，中午12點前往總統府馬拉干鄢宮，當日夜晚群眾包圍馬拉干鄢宮，9點喺美國駐菲大使館安排下馬可斯搭直昇機離開馬拉干鄢宮，經關島流亡至夏威夷。科拉桑正式就任總統，重即刻得到當時列根嘅美國政府承認。

科拉桑當選嗰陣承諾：
# 制定新憲法（大致係恢復馬可斯修憲前嘅憲法）
# 改革政治、肅貪
# 改善經濟、破除政商勾結特權、爭取美國經濟援助
# 以溫和立場反共：科拉桑將試圖進行談判，甚至實行大赦

總統任內，科拉桑成功制定咗新憲法，總統任期由四年延至六年，但係唔可以競選連任；但係經濟改革就唔係咁成功。1992年卸任嗰陣，菲國經濟增長率係0.3%，就係當時亞洲比較落後嘅經濟體之一，任內呂宋島火山爆發。

### 共產黨關係
科拉桑曾經同菲律賓共產黨新人民軍和平講數，但係共產黨所要求嘅停止美國軍事同經濟援助以及土地改革，同科拉桑政府嘅經濟政策有好大嘅出入。另一方面，菲律賓國軍部分軍官因為反對和平講數同埋其他原因，曾經喺1987年8月28號發動政變。叛亂軍人攻入總統府，科拉桑個仔阿基諾三世嘅三個保鏢都中槍死咗，阿基諾三世都身中五槍，好彩冇死，政變雖然未成功，但係對共產黨和平講數因為咁就停止。1989年又有一次未成功政變。科拉桑總統任內總共經歷八次政變。

### 卸任後
1992年科拉桑卸任，由拉莫斯將軍接任。科拉桑卸任後仍然有參加政治活動。1997年，拉莫斯企圖修憲將國家由總統制改為內閣制，科拉桑同辛海棉喺9月21號發動60萬人反修憲遊行，結果拉莫斯表態唔會競選連任。1998年總統大選，科拉桑同辛海棉支持自由黨華裔候選人林雯洛，結果落選。2001年1月，柯拉蓉再次參與政治活動，結果總統埃斯特拉達被迫落臺。

## 榮譽博士
* 香港大學名譽法學博士（1993年）

## 病逝

2008年3月24號科拉桑證實患上第四期結腸癌，喺第二日起接受化學治療，2009年8月因為癌症導致心臟同埋呼吸系統衰竭病逝。

## 參考

## 出面網頁

*
拖雷

**拖雷**（），係大蒙古國可汗鐵木真四兒子，曾經做過大蒙古國監國。他與正印妻子（莊聖皇后）唆魯禾帖尼有四個兒子：蒙哥、忽必烈、旭烈兀同阿里不哥，死後廟號**睿宗**，跟廟號叫**元睿宗**。

類:蒙古可汗
波希米亞王國

**波希米亞王國**係舊時中歐一個國，範圍主要係而家捷克波希米亞地區，1198年立國，曾經先後係神聖羅馬帝國同奧匈帝國一部份，1918年奧匈帝國解體，領土歸捷克斯洛伐克。
艾美琦

**艾美琦**（**Amy Ai**，），英文藝名**Amy K**，係香港模特兒同電影演員，從內地移居香港，前女子組合AD2成員，2013年出道，同AD2另一位成員吳婕妤拍過寫真集，用「騎呢」做賣點。

## 演出作品
### 電影
*2015年: 《色模》
*2016年:《男極探射燈》
侵群島

**侵群島**（）係南極洲嘅一組群島，喺西岸，即係喺西南面7公里，由英國探險隊發現畫落地圖，而家由南極條約體系管理。
雅爾達會議

**雅爾達會議**，又叫**雅爾達密約**，係美國、英國同蘇聯三國首腦羅斯福、邱吉爾同史太林喺第二次世界大戰後期秘密召開嘅一次會，喺1945年2月4至11號喺蘇聯克里米亞雅爾塔搞。呢次會議並無搵到中華民國嘅蔣介石，會議內容亦都無顧及中國嘅權益。
大衛·麥彥尼斯

（，）係美國男演員，威斯康星州綠灣人，1998年出道，最初拍過電影——傷到深處（）而出名，2007年喺南韓拍過兩部電影同一部電視劇而廣為人知。

## 生平
大衛·麥彥尼斯喺1973年12月12號喺威斯康星州綠灣出世，細個時先後喺同夏威夷檀香山住過，25歲時喺電影《傷到深處》出鏡做恐怖犯罪分子嘅角色而出道。2001～2003年期間退出娛樂界，去到屬下分公司做嘢。

經過一段時間反省後，麥彥尼斯喺2004年重新出道，初期拍過《》；2005年以唔出名嘅角色身份參加電影《》嘅拍攝工作；到2007年拍過電影《》而逐漸喺南韓娛樂界出名，同年亦喺電影《》同電視劇《》做過幕後花絮採訪而廣為人知。

2016年亦參加過KBS2節目《太陽的後裔》同SBS節目《Running Man》嘅拍攝工作。

## 拍過嘅片

## 註

## 出面網頁
* David Lee McInnis Instagram
* David Lee McInnis Internet Movie Database
Running Man

《**Running Man**》（）係韓國SBS電視台《Good Sunday》入面二部嘅綜藝節目，2010年7月11號啟播。響2017年正式成為獨立節目，由《Good Sunday》分拆出嚟。

初期主持人包括劉在錫、池錫辰、金鐘國、Gary、河東勳、李光洙同埋宋仲基，後來陸續加入宋智孝、Lizzy，但宋仲基、Lizzy同Gary都中途退出。響2017年，全昭旻同梁世燦加入。去到2021年，李光洙退出。

初期嘅遊戲設定係嘉賓同班主持被鎖喺韓國地標進行遊戲，並要喺佢開始營業前逃出，經過幾輪遊戲後，最後輸咗嘅成員會被安排喺人來人往嘅地點接受尷尬嘅懲罰。2011年5月以後，取消畀輸家嘅懲罰，唔定期畀勝出者獎品，遊戲方式亦改為先去各地方進行任務，由勝出嘅成員或隊伍獲得對最終任務有利嘅提示或權力。而遊戲中最精彩嘅部份就屬緊張刺激嘅撕名牌戰。
馬德里體育會

**馬德里體育會**（**Club Atlético de Madrid**，簡稱：**馬體會**）係西班牙首都馬德里嘅一間足球會，喺1903年4月26號成立。佢喺西班牙甲組足球聯賽歷年奪冠次數排第三，喺皇家馬德里同巴塞隆拿後面。

## 攷
反共抗俄歌

《**反共抗俄歌**》係中華民國政府為咗宣傳「反共抗俄」而編制嘅一首國語歌，由先總統蔣中正親自填詞，蕭而化作曲。

## 歌詞
三民主義

**三民主義**係中華民國國父孫中山提出嘅治國理念，納入《中華民國憲法》第一條內容。三民主義包括民族主義、民權主義同民生主義。

## 睇埋
*五權分立
*蓋茲堡演講（提到「民有、民治、民享」）
*中華民國國歌

## 出面網頁
*孫中山，《》，1924年1月27號
些治奧·李安尼

（，；）係意大利嘅導演兼編劇、監製，拉素羅馬人。1964年開始連續三年連拍三部「鑣客」系列嘅意大利式西部片（Spaghetti Western，直譯「意大利麵式西部片」）而大受世界影迷歡迎。

## 出面網頁
* Fistful-of-Leone.com
* Senses of Cinema film journal : Great Directors : Sergio Leone (2002 review by Dan Edwards PhD)
* A Fistful of Westerns
* The Spaghetti Western Database
* Photo
海上絲綢之路

**海上絲綢之路**，係舊時中國同西亞嘅海上貨運路徑，由福建、廣東沿海地區一路向西南行，經東南亞、南亞去到阿拉伯一帶。因為交易最多嘅貨係絲綢，所以就叫「海上絲綢之路」。

## 睇埋
*絲綢之路
*一帶一路
飛鵞山道

**飛鵞山道**（**Fei Ngo Shan Road**），又寫**飛鵝山道**，係香港九龍飛鵞山一條路，南面連住清水灣道，北面連住扎山道。佢係上飛鵞山嘅單程車路，有一截仔係衛奕信徑4段。
士他花利街

**士他花利街**（**Staveley Street**），係香港港島中環一條路，南面連住結志街，北面連住皇后大道中。個名嚟自英國駐香港陸軍少將兼香港副總督士他花利（William Staveley）。
蝴蝶谷道

**蝴蝶谷道**（），係香港九龍荔枝角蝴蝶谷嘅一條馬路，由青山公路葵涌段開始，去到荔枝角道。

## 睇埋
*蝴蝶谷道寵物公園
寶輪街

**寶輪街**（），係香港九龍荔枝角嘅一條馬路，由荔枝角道開始，另一邊係掘頭路。
達之路

**達之路**，香港一路，喺九龍又一村，行政上歸深水埗區。條路大致弧形，南起大坑東道，去到歌和老街同達康路交界為止。

路以香港富商余達之命名。佢出錢起又一村，而達之路亦為貫通又一村嘅主路 。

路除咗經又一村，亦經過商場又一城，以及又一居、香港城市大學同德智苑。到歌和老街一段，東有歌和老街公園，西有石硤尾公園。而南面近大坑東嗰邊，有花墟公園。

中間路口，由南向北數，有丹桂路、石竹街、花圃街、牡丹街、雀橋街、海棠路、瑰麗路、又一居道、桃源街等。
## 文
英文寫。
石竹路

**石竹路**（），係香港九龍又一村嘅一條馬路，由玉蘭路開始，另一邊係掘頭路。街名係嚟自石竹。
多實街

**多實街**（），係香港九龍九龍塘嘅一條馬路，由窩打老道開始，去到德雲道。街名係嚟自英國多實。
德雲道

**德雲道**（），係香港九龍九龍塘嘅一條馬路，由森麻實道開始，去到歌和老街。街名係嚟自英國德雲。
森麻實道

**森麻實道**（），係香港九龍九龍塘嘅一條馬路，由根德道開始，去到窩打老道。街名係嚟自英國森麻實。
根德道

**根德道**（），係香港九龍九龍塘嘅一條馬路，由歌和老街開始，去到多福道同沙福道交界。街名係嚟自英國根德。
多福道

**多福道**（），係香港九龍九龍塘嘅一條馬路，由根德道同沙福道交界開始，去到律倫街同約道交界。條街比區內其他街遲好多起，所以唔似得其他街用英國郡名。
律倫街

**律倫街**（），係香港九龍九龍塘嘅一條馬路，由多福道同約道交界開始，去到窩打老道。街名係嚟自英國律倫。
添福道

**添福道**（），係香港九龍九龍塘嘅一條馬路，由沙福道開始，去到羅福道。條街比區內其他街遲好多起，所以唔似得其他街用英國郡名。
義德道

**義德道**（），係香港九龍九龍塘筆架山嘅一條馬路，由歌和老街開始，去到筆架山道。街名係嚟自立法局議員義德。

中間有分路安域道，東端有映月臺。南面有義德道遊樂場。
金城道

**金城道**（），係香港九龍九龍塘嘅一條馬路，由聯合道開始，另一邊係掘頭路。
施他佛道

**施他佛道**（），係香港九龍九龍塘嘅一條馬路，由律倫街開始，去到雅息士道。街名係嚟自英國施他佛。
范信達道

**范信達道**（），係香港九龍九龍塘嘅一條馬路，頭尾兩邊都連住廣播道。范信達道原名**美玉道**（Mayo Road），源自愛爾蘭島西北嘅梅奧郡，1968年1月5號改名，以紀念發明電台廣播，並首次成功透過無線電播送第一套遠距離嘅音樂同口語嘅電台節目出名嘅加拿大發明家范信達（Reginald Aubrey Fessenden）。
馬可尼道

**馬可尼道**（），係香港九龍九龍塘嘅一條馬路，頭尾兩邊都連住廣播道。

條路原本係叫**高雅道**（Clare Road），個名源自愛爾蘭克萊爾郡。1968年1月5號改名為馬可尼道，記念無線電通訊發明人馬可尼。
何東道

**何東道**（），係香港九龍九龍仔嘅一條馬路，由蘭開夏道開始，去到界限街。街名係嚟自香港富商何東。
劍橋道

**劍橋道**（），係香港九龍九龍仔嘅一條馬路，由禧福道開始，去到蘭開夏道。街名係嚟自英國劍橋。
打比道

**打比道**（），係香港九龍九龍仔嘅一條馬路，由志士達道開始，去到蘭開夏道。街名係嚟自英國打比。
衙前圍道

**衙前圍道**（），係香港九龍九龍仔去九龍城嘅一條馬路，由蘭開夏道同喇沙利道交界開始，去到啟德道同沙浦道交界。衙前圍道係唯一一條橫過聯合道嘅行車道路，交界處相當繁忙，兩條路嘅兩個方向都唔可以右轉。街名係嚟自衙前圍。
陳能寬

**陳能寬**（；；）係中國大陸嘅金屬同爆轟物理學家，中國科學院院士，湖南張家界慈利縣人，曾經做過第二機械工業部北京第九研究所（今日嘅中國工程物理研究院）實驗部主任同副院長、科技委主任同高級科學顧問、核工業部科技委副主任、國防科學技術工業委員會科技委副主任等職。亦做過第5～8屆全國政協委員。

2016年5月27號，佢喺北京因病冇得醫死咗，終年93歲。

## 連出去
* “两弹一星”元勋陈能宽逝世 享年94岁 鳳凰網 （2016-05-29）
* 两弹一星元勋、著名核物理学家陈能宽逝世 科学网 （2016-05-29）
* 两弹一星元勋：陈能宽
* 何梁何利基金——陈能宽

能寬
類:湖南人
類:全國政協委員
印度木球聯賽

**印度木球聯賽**（**IPL**）係印度專業嘅20歲組別木球聯賽，由四月搞到下一年五月。每年嘅比賽會喺印度多個城市入面進行。

聯賽係由Board of Control for Cricket in India（BCCI）組織舉辦，由2007年開始作為 Board of Control of Cricket in India其中一個成員。

喺2006年，聯賽由Vivo Electronics冠名贊助，所以佢哋改咗個名叫 **Vivo Indian Premier League**。

## 參考

## 出面網頁
* 
*
極坐標系統

**極坐標系統**（），係數學入面其中一個坐標方法，就係用距離同方向，嚟喺表示一點嘅位置。

## 特徵
極坐標系統嘅原點叫「極點」，通常用 O 嚟表示。當要表達一點 P 嘅時候，P點同極點嘅距離叫「徑向座標」或者半徑。

極坐標系統嘅0度方向叫「極軸」。由極軸開始，以極點做中心逆時針咁轉到P點嘅夾角，又叫做角座標、傾角、極角、或方位角。

## 分別
一般初學用嘅笛卡兒坐標系統係基於一個點，喺兩條量度距離嘅軸嘅位置。但係，極坐標系統就唔同，唔係用上下同埋左右嘅距離，而係圍住一個圓心，用一個角度同半徑來定位。

## 參考

## 出面網頁
* 
* Graphing Software at DMOZ
* Coordinate Converter &#x2014; converts between polar, Cartesian and spherical coordinates
* Polar Coordinate System Dynamic Demo
1 − 2 + 3 − 4 + ⋯

**1 − 2 + 3 − 4 + ···**係一個由連續嘅自然數交錯一個加一個減組成嘅無限級數，頭m項形成嘅部分和可以用Σ符號表示成：
: \sum_{n=1}^m n(-1)^{n-1}
級數嘅結果係發散，亦即係話唔會趨向任何一個實數。

喺十八世紀，瑞士數學家歐拉曾經推斷：
: 1-2+3-4+\cdots=\frac{1}{4}.
但係佢都承認呢條式係一個悖論。
慳D啦 Honey

《**慳D啦Honey**》（**Money vs Honey**）係香港電視娛樂製作嘅真人騷節目，2016年5月30號到6月28號逢禮拜一到二22:00-23:00喺ViuTV播。旁白係陳炳銓。

節目搵嚟四對情侶喺有限預算同資源下接受唔同考驗，最後贏咗嗰一隊可以獨得十萬蚊港紙獎金。

## 參加者簡介

## 每集一覽

## 出面網頁
*ViuTV：慳D啦 Honey
*